REPUBLIKA HRVATSKA

BRODSKO-POSAVSKA ŽUPANIJA

**OSNOVNA ŠKOLA „IVANA BRLIĆ-MAŽURANIĆ“**

SLAVONSKI BROD

KLASA: 602-02/18-01/22

UR. BROJ: 2178/01-08-18-01

Slavonski Brod, 13. srpnja 2018.

**IZVJEŠĆE O RADU NA KRAJU ŠKOLSKE**

**2017./2018. GODINE**

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Jasminka Matanić

Sadržaj

[2 UVJETI RADA 3](#_Toc529221111)

[2.1 Obilježja školskog prostora 3](#_Toc529221112)

[2.2 Materijalni uvjeti 4](#_Toc529221113)

[2.3 Podaci o djelatnicima škole 5](#_Toc529221114)

[3 ORGANIZACIJA RADA 7](#_Toc529221115)

[3.1 Podaci o učenicima, razrednim odjelima i organizaciji nastave 7](#_Toc529221116)

[3.2 Godišnji kalendar rada škole 8](#_Toc529221117)

[4 KULTURNA I JAVNA DJELATNOST ŠKOLE 8](#_Toc529221118)

[5 ZDRAVSTVENA, SOCIJALNA I EKOLOŠKA ZAŠTITA 12](#_Toc529221119)

[6 STRUČNO USAVRŠAVANJE 18](#_Toc529221120)

[7 RAD STRUČNIH ORGANA, STRUČNIH SURADNIKA I ORGANA UPRAVLJANJA 20](#_Toc529221121)

[8 REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA 30](#_Toc529221122)

[8.1 Pristup planiranju i programiranju 30](#_Toc529221123)

[8.2 Realizacija nastavnog plana i programa 32](#_Toc529221124)

[8.3 Rad i postignuća učenika u redovitoj i izbornoj nastavi 36](#_Toc529221125)

[8.4 Izborna nastava 42](#_Toc529221126)

[8.5 Rad i postignuća u dodatnom radu s darovitim učenicima 43](#_Toc529221127)

[8.6 Učenici s teškoćama u razvoju i organizacija dopunske nastave 47](#_Toc529221128)

[8.7 Rad i postignuća u izvannastavnim i izvanškolskim aktivnostima 50](#_Toc529221129)

[8.8 Školski preventivni programi 58](#_Toc529221130)

[9 PRIJEDLOG MJERA ZA STVARANJE BOLJIH UVJETA RADA I ZA UNAPREĐIVANJE ODGOJNO – OBRAZOVNOG RADA 59](#_Toc529221131)

**UVOD**

 Navodimo neke od novina i posebnosti ove školske godine 2017./2018., a koje su se odrazile na cjelokupni život i rad škole:

* Zahvaljujući razumijevanju i financijskoj pomoći Grada kao osnivača, i ove godine su materijalni uvjeti rada škole znatno poboljšani: izmijenjena jestara vanjska stolarija u starom dijelu zgrade matične škole,u PŠ B. Varoš i PŠ Gromačnik.
* Program produženog boravka je ove godine organiziran osim u matičnoj školi (za učenike 1. i 2. razreda) i u PŠ Brodski Varoš i to za učenike od 1. do 4. razreda, jer je u toj školi od prošle godine organiziran jednosmjenski rad.
* U tijeku su aktivnosti za stvaranje uvjeta za uvođenje e-dnevnika.
* Budući da se slijedeće godine informatika uvodi kao redovni program za 5. i 6. razred, tijekom ove školske godine učiteljica informatike bila je intenzivno uključena u edukaciju preko CARNetovog sustava Loomen. Kako se radi o novom kurikulumu, od sljedeće školske godine se uvode i novi školski udžbenici iz informatike i tehničke kulture.
* Stalni angažman djelatnika i u ovoj školskoj godini iziskivali su projekti koji se u školi provode u suradnji s osnivačem, Gradom Slavonski Brod, Helping –faza III i Lunchboox.
* Škola je u suradnji s CZSS ušla u novi projekt„Male kreativne socijalizacijske skupine“koji se u nedostatku financijskih sredstava do sada provodio samo u nekim gradskim školama. Radi se o pedagoškim radionicama s određenom skupinom učenika u smislu prevencije psihosocijalnih i emocionalnih teškoća u cjelokupnom razvoju djece. Program se izvodi u suradnji stručne suradnice pedagoginje škole i djelatnice CZSS, roditelja učenika i učitelja.
* Međusobnom suradnjom i samoinicijativno učitelji su ove godine učenike uključivali u niz većih ili malih projekata, koji su se realizirali kroz različita nastavna i izvannastavna područja. Ovdje ih navodimo samo informativno: Želim stablo, Dabar, Sat kodiranja, Reciklasičariza ljepšu našu, Projekt „Ruksak“- Marijini obroci, projekti iz engleskog jezika.

# UVJETI RADA

## Obilježja školskog prostora

Školsko upisno područje u odnosu na prethodnu godinu je ostalo nepromijenjeno. Prema ustroju lokalne samouprave, upisno područje škole obuhvaća naselja Budainku i Brodski Varoš, koja pripadaju gradu Slavonskom Brodu, i područje Gromačnika, koje pripada općini Sibinj.

Ured državne uprave je u veljači 2018. godine školama poslao plan upisa i naputke vezane uz upis u 1. razred, uvažavajući odredbe Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN 67/2014), kao i popis djece školskih obveznika. Zbog vremenski zahtjevne procedure u postupcima odgode upisa, kao i odredbi vezanih uz odobravanje upisa djece prema mreži škola, škola je do 1. lipnja 2018. godine obavila predupise najvećeg broja djece, prema naputcima Ureda.

Stručno povjerenstvo za utvrđivanje psihofizičkog stanja djece za našu školu i upisno povjerenstvo škole, utvrdilo je psihofizičko stanje djece za upis u osnovnu školu, tj. pregledano je ukupno 44djece, od kojih je upisano 39 djece, a za petero djece je odgođen upis za jednu školsku godine.

Sljedeća tablica prikazuje podatke o broju pregledane i upisane djece u 1. razred:

|  |  |
| --- | --- |
| **Područje** | **BROJ DJECE** |
| **Pregledani** | **Odgoda upisa**  | **Upisani uz pripremnu nastavu HJ** | **Upisani u 1. razred** |
| Matična škola | 33 | 2 | 1 | **31** |
| PŠ B. Varoš | 8 | 3 | 0 | **5** |
| PŠ Gromačnik | 3 | 0 | 0 | **3** |
| **Ukupno** | **44** | **5** | **1** | **39** |

U odnosu na prethodnu školsku godinu upisano je 11 djece manje. Naime, prošle školske godine upisano je 50 djece. U prošloj školskoj godini provedena je odgoda upisa za samo jedno dijete, a ove godine za petero djece.

Za jednu djevojčicu Romkinju organizirana je krajem školske godine pripremna nastava učenja HJ, a predložili smo UDU da joj se odobri još 70 sati pripremne nastave, koju će pohađati ako za to dobijemo odobrenje UDU i prethodnu suglasnost MZO.

Osmero djece s našeg upisnog područja je zbog promjene mjesta boravka, preseljenja i drugih opravdanih razloga otišlo u druge škole. Od ukupnog broja upisane djece njih 6 je s upisnih područja drugih škola, jer su također iz opravdanih razloga zatražili odobrenje za upis u 1. razred u našu školu.

Roditelji su prilikom upisa iskazali interes za produženi boravak za ukupno 17 djece, 14 u matičnoj i 3 djece u Brodskom Varošu.

## Materijalni uvjeti

I uovoj školskoj godini učinjeni su neki zahvati na poboljšanju uvjeta rada škole u različitim područjima.

* Posebno veliki zahvat osnivača škole su radovi na izmjeni dotrajale vanjske stolarije na staroj zgradi matične škole, PŠ Brodski Varoš i PŠ Gromačnik.

Izmjenom stolarije je uvelike pospješena toplinska i zvučna izolacija, koja je naročito bila problem tijekom zimskog perioda grijanja prostorija škole, a najviše u krilu zgrade MŠ gdje se odvija predmetna nastava. Ovim radovima na školskoj zgradi potvrđena je briga Osnivača o školi i potrebama koje su nužne za bolje uvjete rada i života u školi.

* Još prošle godine je izvršeno prekrivanje krova i zamjena starog krova novim krovištem i crijepom na jednokatnoj zgradi matične škole, tako da je i ovim radovima uvelike poboljšana toplinska izolacija školskog prostora.
* Posebno je važno istaći dobru poslovnu suradnju s načelnikom Općine Sibinj, gospodinom Josipom Pavić,koji je pokazao izuzetno razumijevanje za PŠ Gromačnik koja je na teritoriju istoimene Općine, te je Općina Sibinj izdvojila svoja sredstva i namjenski ih preusmjerila prema školi. Izvršena je izmjena stolarije, uređen prostor školskog dvorišta i opremljen spravama za vježbanje.
* Kako je Grad kao osnivač prošle godine učinio građevinski zahvat u PŠ B. Varoš, izvevši određene prostorne preinake u smislu ugradnje pregradnog zida, tako da su u prizemlju zgrade dobivene dvije učionice koje udovoljavaju svim uvjetima za izvođenje redovne nastave. Time sustvoreni uvjeti za prelazak na jednosmjenski rad.
* U suradnji s Gradom u našoj školi je organiziran već drugu godinu program produženog boravka za 21 učenika 1. i 2. razreda matične škole, u višenamjenskoj prostoriji do školske kuhinje. Zahvaljujući jednosmjenskom radu u PŠ B.Varoš stvorene su mogućnosti za organizaciju produženog boravka i to za učenike 1.-4. razreda (na početku godine upisano je 11 učenika, a broj učenika na kraju školske godine je 6 učenika).
* Zahvaljujući projektu „Malena“ još prošle godine je u znak zahvalnosti za suradnju i trud uprava Agrokor u PŠ Brodski Varoš opremila dvije učionice novim namještajem.
* Informatička učionica škole opremljena je prošle godine sa 16 novih računala, te su s tako stvoreni izvrsni uvjeti za izvođenje suvremene nastave informatike.
* Tijekom ove godine intenzivno se provode aktivnosti u smislu stvaranja uvjeta za uvođenje e-dnevnika.
* Još prošle godine su u 11 učionica instalirana računala, u cilju digitalizacije škole kojom bi se uključili u CARNETov projekt e-škole. Međutim, postoji problem nemogućnosti korištenja Interneta, čime smo upoznali Grad kao osnivača.
* Kupljeno je 6 bijelih ploča u učionicama.
* Za potrebe čišćenja kupljen je novi usisivač.

## Podaci o djelatnicima škole

Na početku, a i tijekom školske godine bilo je dosta kadrovskih promjena i zamjena.

U produženom boravku matične škole zaposlena je učiteljica razredne nastave Anita Šimić, a u B. Varošu Martina Glavić.

Iva Klarić, učiteljica engleskog jezika koristila je nakon roditeljskog dopusta još jednu školsku godinu neplaćenog dopusta, a na njeno mjesto je bila Marina Kolobarić, magistra edukacije engleskog jezika i književnosti i magistra pedagogije, koja je pretprošle godine završila stručno osposobljavanjeu našoj školi na mjestu stručnog suradnika pedagoga.

 Na određeno radno vrijeme, na zamjeni, zbog bolovanja djelatnika radilo je više učitelja i drugih djelatnika:.

* Anđelu Zovko, učiteljicu razredne nastave mijenjala je Ivona Matić, učiteljica razredne nastave.
* Martina Brkić mijenjala je učiteljicu razredne nastave Mihaelu Jukić.
* Kokotović Dragicu mijenjale su vjeroučiteljice Kljajić Sanja i Pavić Ana.
* Grgurić Silviju mijenjala je Karolina Jurjević Orašinović.
* Ivana Matanić mijenjala je spremačicu Mariju Tekić.
* Kuharicu Vesnu Barišić mijenjala je Valentina Medved.
* Spremačicu Anitu Anić mijenjala je Vesna Šantor.

.

Prema ugovoru o stručnom osposobljavanju, bez zasnivanja radnog odnosa, kojega je škola sklopila s Hrvatskim zavodom za zapošljavanje, u ovoj školskoj godini pripremale su se za samostalni rad i polaganje stručnog ispita:

* Dragana Ključević, magistra primarnog obrazovanja – mentorica Lucija Nikičić; započela je programom stručnog osposobljavanja5. 2. 2018.,koji će trajati do 24.4. 2019.
* Nela Roguljić, magistra kulturologije, smjera knjižničarstvo-mentorica Marija Nakić-Vukoja; započela je program stručnog osposobljavanja 25.4. 2018, koji će trajati do 24. 4 2019.
* Anamarija Ćosić, magistra teologije – mentorica Željka Krištić, započela je stručno osposobljavanje 11.12.2016., a završila 11.12 2017. stručnim ispitom.
* Marina Brkić, magistra primarnog obrazovanja, mentorica Zrinka Marić, započela je stručno osposobljavanje 11.12.2016., a završila 1. 10. 2017, zbog zapošljavanja u drugoj školi. Stručno osposobljavanje je nastavila u toj školi, a završilo je 11. 12. 2017. polaganjem stručnog ispita.

Za sve pripravnike koji su se zapošljavali na određeno radno vrijeme zbog stručnog osposobljavanja pedagoginja škole izrađivala je planove i programe rada, kao i izvješća o njihovoj realizaciji.

Na inicijativu Razvojne agencije Grada, a u sklopu projekta *„*Helping“-III faza, krajem prošle školske godine iskazali smo i dokumentacijom obrazložili potrebu za zapošljavanjem 4 pomoćnika u nastavi za 4 učenika s teškoćama u razvoju u ovoj školskoj godini, a odbijeno je zapošljavanje pomoćnika za jednu učenicu. U travnju smo Razvojnoj agenciji ponovo dostavili noviju dokumentaciju o pogoršanom psihofizičkom stanju djevojčice, koju će možda biti moguće uključiti na početku sljedeće školske godine

Inače je važno istaknuti da je nositelj ovog projekta Grad Slavonski Brod u suradnji s Razvojnom agencijom. Projekt su sufinancirali Europska unija iz Europskog socijalnog fonda i Ministarstvo znanosti, obrazovanja i sporta. Partneri u provedbi projekta uz Razvojnu agenciju Grada Slavonskog Broda d.o.o. su uz našu školu i ostale gradske škole: OŠ Antun Mihanović, OŠ Bogoslav Šulek, OŠ Dragutin Tadijanović, OŠ Đuro Pilar, OŠ Hugo Badalić, OŠ Milan Amruš i OŠ Vladimir Nazor.

U Helping –III faza u ovoj školskoj godini su kao pomoćnici u nastavi za učenike s teškoćama u razvoju bili zaposleni ovi djelatnici:

|  |  |  |  |  |  |
| --- | --- | --- | --- | --- | --- |
| **Red. broj** | **Ime i prezime**  | **Zvanje** | **Broj sati / tjedno** | **Vrijeme početka rada** | **Predviđeni završetak** |
| 1. | Dora Likavec | Veterinarski tehničar | 20 | 4.09.2017. | 15.06.2018. |
| 2. | Maja Turza | Poljoprivredni tehničar | 24 | 4.09.2017. | 15.06.2018. |
| 3. | Ivana Zeba | Gimnazija | 28 | 4.09.2017. | 15.06.2018. |

Kao i ranijih godina, u školi su obavljali stručno - pedagošku praksu studentice razredne nastave, kojima su naši učitelji bili mentori.

# ORGANIZACIJA RADA

## Podaci o učenicima, razrednim odjelima i organizaciji nastave

|  |  |  |  |  |
| --- | --- | --- | --- | --- |
| **OBILJEŽJA** | **RAZREDNA NASTAVA** |  | **PREDMETNA NASTAVA** | **UKUPNO** |
| učenika | Odjela |  | učenika | odjela | **učenika** | **odjela** |
| **Matična škola** | 183 | 8 |  | 218 | 11 | **401** | **19** |
| **PŠ Brodski Varoš** | 43 | 4 |  | - | - | **43** | **4** |
| **PŠ Gromačnik** | 20 | 2 komb. |  | - | - | **20** | **2 komb.** |
| **UKUPNO** | **246** | **14** |  | **218** | **11** | **464** | **25** |

Ukupan broj učenika na kraju školske godine je 464 učenika, u nižim razredima je 246, a u višim razredima je 218. U matičnoj školi je ukupno 401 učenika, u PŠ Brodski Varoš 43 učenika, a u PŠ Gromačnik 20 učenika.

Broj učenika se kontinuirano i dalje smanjuje. U odnosu na brojčano stanje na kraju prošle školske godine, kada smo imali 483 učenika, ove školske godine je broj učenika smanjen za 19 učenika. Smanjivanju broja učenika ove školske godine pridonijeli su odlasci nekoliko obitelji u inozemstvo, ili preseljenje u druge škole i mjesta.

Još ranijih godina smanjen je i broj odjela sa 26 na 25 razrednih odjela.

Razredni odjeli 4.b s 26 učenika, te 3.bi 4.a s 25 učenika u svakom razrednom odjelu, najbrojniji su u odnosu na ostale razredne odjele razredne nastave, a najbrojniji razredni odjel učenika viših razreda bili su 8.a i 8.b s 25 učenika u odjelima. Brojčano najmanji razredni odjel nižih razreda je 4.c u PŠ B. Varoš koji broji tek 8 učenika, a najmanji broj učenika viših razreda imao je 6.b, s brojem od 16 učenika u razrednom odjelu.

Učenici kao i prethodnih godina nastavu pohađaju u dvije smjene koje se tjedno izmjenjuju. Zbog organizacije produženog boravka u ovoj školskoj godini kombinacija razreda po smjenama je 1. i 2., 5. i 7. razred u jednoj smjeni, a u drugoj smjeni 3 i 4., 6 i 8. razred.Zbog pohađanja izborne nastave njemačkog jezika i informatike, jedan dio učenika ima veće dnevno i tjedno opterećenje.

U školi je organizirano dežurstvo spremača i tehničkog osoblja na glavnom ulazu. U matičnoj školi dežuraju i po tri učitelja tijekom trajanja smjene. Podaci o dežurstvu vode se u knjizi dežurstava. .

Ove smo godine imali ukupno 22 učenika putnika na početku školske godine, 12 učenika u jednoj smjeni (6. i 8. razred) i 10 učenika u drugoj smjeni (5. i 7. razred). Kasnije su se u svibnju 2018. priključili i učenici iz udaljenijih područja Brodskog Varoša.

Na području naše škole i dalje djeluje „Sigurna kuća“ sklonište za žene i djecu – žrtve obiteljskog nasilja, a našu školu je tijekom godine pohađalo više učenika.

Od ove školske godine produženi boravak je, osim u matičnoj školi, organiziran i u PŠ Brodski Varoš, u suprotnoj smjeni od redovne nastave koju pohađaju. Za ove učenike u produženom boravku organiziran je topli obrok, koji se dovozio iz dječjeg vrtića.

## Godišnji kalendar rada škole

Nastavna godina je započela 4. rujna 2017. i trajala do 15. lipnja 2018. Godišnjim kalendarom škole, prema Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2017./2018., ostvarili smo 180 radnih dana, od toga 178 radnih nastavnih dana.

 Dan škole, 20. travnja 2018., obilježen je kao radni, nenastavni dan učenika i svih djelatnika škole.

 Godišnjim kalendarom škole smo kao radni, nenastavni dan planirali i 30. travanj (ponedjeljak) 2018.

Jednodnevni izleti i stručne ekskurzije za učenike tijekom godine su realizirani kao terenska nastava, integrirani radni dan ili izvanučionička nastava.

# KULTURNA I JAVNA DJELATNOST ŠKOLE

Tijekom godine realizirane su planirane odgojno-obrazovne aktivnosti, a u neke od njih uključili smo se tijekom školske godine. Navodimo ih kronološkim redom:

* **Pozdrav učenika 1. razreda** u matičnoj i područnim školama – prigodna priredba za doček učenika 1. razreda, koju su izveli učenici razredne nastave – 4. rujna 2017.
* **„Različiti, a jednaki“** jednodnevni izlet u Popovićevu šumicu i druženje s djecom s invaliditetom-5.,6. i 7. razred-30.9. 2018.
* Učenici i učitelji su na početku školske godine u velikom broju sudjelovali u **katehetskoj nedjelji u župi** Budainka, župi Brodski Varoš i Gromačnik, kada se moli blagoslov za sve učenike, a osobito za učenike 1. razreda.
* **Dani kruha** – dani zahvalnosti za plodove zemlje – obilježeni su u školi tijekom mjeseca listopada kroz integriranu nastavu učenika razredne nastave, izvanučioničke aktivnosti, postavljanje panoa s učeničkim likovnim i literarnim radovima i uređenje izložbi krušnih i jesenskih proizvoda, zajedničko blagovanje i darivanje krušnih proizvoda – 9. listopada 2017.
* Sudjelovali smo u obilježavanju **Dana kravate** i projektu**„**Hrvatska-Domovina kravate“-18.listopada 2018.
* Organiziran je integrirani radni dan - **Dan jabuka**-19. listopada 2017.
* Posjet školskoj i gradskoj knjižnici prema dogovoru tijekom godine- 1.-8. razreda
* **Posjet plastenicima obitelji Ciselski** -učenici PŠ Gromačnik – 13. travnja 2018
* Grupa učenika viših razreda je s nastavnicom glazbene kulture sudjelovala na **tradicionalnom harmonikaškom koncertu „Bela pl. Panthy**“-studeni 2017.
* Sudjelovanje na Brodskom festivalu harmonike- 7. c – 9.3. 2018.
* Kroz redovnu nastavu, sate razrednika i sudjelujući u povorci okupljenoj u Vukovarskoj ulici u Slavonskom Brodu i paljenjem lampiona uz rubove ulice – učenici su simbolički obilježili 17. studeni 2017. – **Dan sjećanja na Vukovar 1991.**, kao spomen na tragediju jednog grada, žrtve i heroja u Domovinskom ratu, u sklopu manifestacije „Vukovar – mjesto posebnog pijeteta“, koja se u Hrvatskoj obilježava već nekoliko godina za redom. Cilj aktivnosti je razvijanje pozitivnih stavova prema Domovinskom ratu i vukovarskim žrtvama, te osuda rata i agresije.
* **Blagdan Sv. Nikole** proslavili su učenici od 1.-4. razreda u matičnoj školi i područnim školama, spontanim aktivnostima u dočekivanju Sv. Nikole, koji je podijelio djeci simbolične darove – voće i slatkiše, obilazeći razredne odjele – 6. prosinca 2017.
* Naši učenici su aktivno sudjelovali u **Božićnoj bajci** – Danu dječjeg stvaralaštva na korzu u izvođenju prigodnih pjesama i u Božićnom sajmu- 19. prosinca 2017.
* Na kreativan i svečani način obilježili smo**Božić** i božićne blagdane u matičnoj školi i područnim školama. U školskoj dvorani matične škole izvedena je božićna priredba, u kojoj su zajedno sudjelovali učenici i nižih i viših razreda. U izvođenju božićnih priredbi u područnim školama sudjelovali su svi učenici, zbog čega su one poseban događaj u školi i među roditeljima – 20. prosinca 2017.
* Učenici su se u velikom broju uključivali **u prodajni sajam** prije i poslije božićne priredbe-dječje poduzetništvo, kao i za Dan škole -prodaja prigodnih učeničkih radova-ukrasa i suhih kolača.
* Za učenike 1.-4. razreda u školi je unutar razrednih odjela i u školskojdvorani organiziran maskenbal 12. veljače 2018. Učenici 3.razreda matične škole su sa svojim učiteljicama sudjelovali na dječjim **pokladnim svečanostima u gradu.**
* Integrirani radni dan **povodom Valentinova-**14. veljače 2018.
* Učenika 7. I 8. razreda sudjelovali su na tradicionalnoj,**Brodskoj školi fizike**, koja je održana 29. 5 2018. u Gimnaziji M.Mesić.
* Odlazak u **Državni arhiv na radionicu** (16.3.2018.) i izložbu (11.6. 2018.)- 3.a
* Posjet Gradskoj upravi i susret s gradonačelnikom- 3.a- 18. 4. 2018.
* Dana 20. travnja 2018.svečano je proslavljen **Dan škole**.Svečana priredba na temu „Poljubi zemlju po kojoj hodaš“.Brojnim gostima predstavilisu se mali i veliki izvođači – pjevači, plesači, glumci i recitatori. Ravnateljica je podijelila nagrade ovogodišnjim uspješnim učenicima i njihovim mentorima kao zahvalu za trud i rad koji su im donijeli uspjehe na natjecanjima,a programom smo ponovno dokazali kako smo odlični, posebni, kreativni i vrijedni.

Uz Dan škole organizirana je izložba učeničkih radova, kao i prodajna izložba učeničkih proizvoda. Bili su tu ukrasni predmet, košare, kutije za nakit, čaše za olovke, privjesci za ključeve i platnene torbe.

* Veliki broj učenica naše škole, njih 47 ukupno, sudjelovalo je 17. svibnja 2018. na **smotri dječjih župnih zborova „Zlatna harfa“** brodske regije, pod ravnanjem časne sestre Ankice Tomas.
* Rodni stereotipi u inačicama bajki Charlesa Perraulta i braće Grimm- **radionica**-učenici 3. i 4. razreda matične škole- 19.4. 12018.
* Zbog bolesti glavne urednice ove godine nije izdan školski list „Kosjenka“ .
* Naši učenici su bili uključeni **u rad brojnih radionica** u okviru dječjih svečanosti „U svijetu bajki Ivane Brlić-Mažuranić“, koje su se održavale u vremenu 16.-21. travnju 2018.
* **Predavanje o Domovinskom ratu**kojega je održaohrvatski branitelj i alkarski vojvoda Boško Ramljak, objasnivši uzroke, događaje i posljedice Domovinskog rata. Istaknuo je najvažnije događaje koji su prethodili ratu: pad Berlinskog zida, simbol kraja *Hladnoga rata* i pada *komunizma*u Europi koji nije prošao mirno u tadašnjoj SFRJ. Kroz  prezentaciju učenici su upoznati s najvažnijim događajima iz Domovinskog rata te vojnoredarstvenim operacijama: Maslenica, Bljesak, Oluja. Fotografije zorno svjedoče o brojnim raketiranjima hrvatskih gradova: Vukovara,  Dubrovnika, Osijeka, Vinkovaca, Zadra, Slavonskoga Broda, Županje i mnogih drugih. Mnogo je žrtava stradalo, a nažalost su među njima i djeca. Sve žrtve nisu bile uzaludne jer danas vlada mir i nadamo se da će tako i ostati- učenici 8 razreda , 10.svibnja 2018.
* Pripreme za sudjelovanje u humanitarnoj utrci „**Trčimo za obrok više**“ – Marijini obroci koja je odgođena zbog nevremena -1.-8. razreda- 9. lipnja 2018.
* **Projekt „Ruksak“-** Marijini obroci-prikupljeno je 102 ruksaka –učenici 1.-8. razreda

 **Kazališne, lutkarske i kino predstave**

Tijekom godine učenici naše škole prisustvovali su ovim kazališnim i kino predstavama:

* Kazališna predstava „Ljepotica i zvijer“ - KKD „ I.B. Mažuranić“ svi učenici 1. 4. razreda-12. listopada 2017.
* “Film u okviru Festivala o pravima djece u Cinestaru, u organizaciji UNICEF-a i AOO – 10. listopada 2017. – učenici 4.--8. razreda.
* „Pinokio“-sigurnost u prometu (KKD i MUP) 1. razred- 23.2. 2018.
* Festival o pravima djece –Cinestar, film Čudo- 3.,4., 5. razred-13. prosinca 2017.
* Posjet Cinestaru, animirani film Pčelica Maja: Medene igre -1 razred- 21. ožujak 2018.
* Posjet Cinestaru, animirani film „Leonardo da Vinci-učenici PŠ B, Varoš - 23. travanj 2018.
* Posjet Cinestaru, animirani film „Moja čudovišna obitelj“-učenici PŠ Gromačnik - 10. studeni 2017.
* Posjet Cinestaru, animirani film „Luka i čarobni muzej““-2.a i 2.b. - 7. lipnja 2018.
* Kazališna predstava „ Vuk i tri praščića“ (učenici 1. - 4. razreda), u izvedbi Dječjeg kazališta „Ivana Brlić-Mažuranić“ – 7. veljače 2018.
* U okviru svečanosti „U svijetu bajki Ivane Brlić-Mažuranić“ učenici nižih razreda uživali su i ove godineu glazbeno-scenskoj čaroliji „Bratac Jaglenac i sestrica Rutvica“, – 18. travnja 2018.

 **Likovni natječaji**

Naši učitelji i učenici uključivali su se u brojne aktivnosti i događanja izvan škole, sudjelujući na likovnim natječajima i osvajajući zapažene nagrade i priznanja.

Škola je i ove godine bila domaćin**Županijskognatjecanjai smotre likovnih radova**na temu „Mitovi i legende“- 26.veljače 2018**.** Tom prigodom izveden je kulturno-umjetnički program kojeg su izveli naši učenici. U holu je postavljena izložba likovnih radova na istoimenu temu. Tom prilikom su izloženi radovi ovih učenika, Ines Lukić 8.b, Matea Ećimović 8.b, Franka Pekez 7.a, Iva Grabarević 8.b.

Sudjelovali smo na državnom likovnom natječaju „U svijetu bajki Ivane Brlić-Mažuranić“, u organizaciji Ogranka Matice Hrvatske Slavonski Brod, te su na izložbi izloženi likovni radovi troje naših učenika; Petra Alaber 5.a, Lorena Zvirotić 5.a i GabrijelMaksimčuk 5. c. Mentorica je učiteljica likovne kulture Ivana Krešić.

Likovni natječaji na kojima smo još sudjelovali su:

* „Radost slikanja uz glazbu“ – izložen rad Antuna Kopića
* Likovni natječaj žurnih službi 112
* Likovni natječaj Hrvatske pošte „Čuvajmo gume“

Sudjelovali smo u likovnoj radionici u galeriji Ružić, povodom 100 godina Gimnazije „M. Mesić“- učenici 5.--7. razreda- 7.5.2018..

# ZDRAVSTVENA, SOCIJALNA I EKOLOŠKA ZAŠTITA

Tijekom školske godine nekoliko učenika je hospitalizirano zbog različitih zdravstvenih tegoba, fizičkih ozljeda i različitih kroničnih bolesti, što se odrazilo i na ukupni broj izostanaka učenika.

U školi vodimo evidenciju i brigu o učenicima sa zdravstvenim teškoćama, pokušavajući ih motivirati za rad na najbolji mogući način i u suradnji s roditeljima što više saznati o prirodi njihovih teškoća, osobito kroničnih bolesti, koje se odražavaju na njihovo učenje i ponašanje, uvažavajući pritom njihove specifičnosti i prilagođavajući se njihovim potrebama.Osobito nam je važno, uz pomoć školske liječnice identificirati učenike 8. razreda s kroničnim bolestima koje mogu biti zapreka za upis u određene srednjoškolske programe.

**Zdravstveni odgoj**

Nastavljena je primjena službeno propisanog Nastavnog plana i programa zdravstvenog odgoja (NN 106 od 23. kolovoza 2013.), kroz module: Živjeti zdravo, Prevencija nasilničkog ponašanja, Prevencija ovisnosti i Spolno/rodna ravnopravnost i odgovorno spolno ponašanje, putem aktualnih priručnika „Zdravstveni odgoj“ za učitelje razredne i predmetne nastave, s radionicama za sate razrednika. Kako su teme i sadržaji zdravstvenog odgoja po prirodi interdisciplinarni i međupredmetni, kao i sadržaji GOO, oni su se ostvarivali kroz redovnu nastavu, sate razrednika, školske projekte, izvannastavne i izvanškolske aktivnosti, školske preventivne programe (prevencija zlouporabe ovisnosti – „Zdrav za 5“, prevencija nasilja, prevencija neprihvatljivih ponašanja, prevencija neuravnotežene prehrane i sl.) .

U cilju promicanja zdravih stilova života i povodom obilježavanja Svjetskog dana pješačenja, a u skladu s Nacionalnim programom „Živjeti zdravo“ grupa učenika 5. razreda sudjelovala je 30. rujna 2017. u projektu „Različiti, a jednaki“. Projekt već tradicionalno organizira Udruga osoba s invaliditetom Slavonski Brod „Loko-Moto“. Riječ je o jednodnevnom izletu u Planinarskom domu u Popovićevoj šumici, gdje se sastaju i druže se školska djeca iz gradskih osnovnih škola i djeca s različitim oblicima invalidnosti i onih koji se kreću u invalidskim kolicima. Organizirane su različite sportske aktivnosti i zabavne igre, kao što su potezanje konopa, štafeta sa jajima, utrka u invalidskim kolicima i sl. Susret je obilježen ugodnim druženjem u prirodi, radošću i humorom, uz nenametljivu poruku o potrebi za većom tolerancijom, komunikacijom i prihvaćanjem različitosti. Škola je za svoje sudjelovanje dobila lijepu zahvalnicu

**Hrvatski Olimpijski dan**

Prigodno je obilježen **Hrvatski Olimpijski dan**, kao integrirani nastavni radni dan, kada nastavne sadržaje različitih predmeta povezujemo s rekreativnim sportskim natjecanjima učenika 1.-8. razreda – 9. rujna 2017.

**Školska shema -Shema školskog voća, Program mlijeka u školama**

 U školi se od ranije kontinuirano provodila Nacionalna strategija „Shema školskog voća i povrća“, koju je odobrila Vlada RH 2013. godine, a koju financijski podržava EU, kao inicijativu koja svoj djeci od 1. do8. razreda osigurava obrok svježeg voća i povrća.

Škola se još pretprošle godine uključila u projekt EU-e „Program mlijeka u školama“ jednom tjedno za učenike nižih razreda. Među roditeljima je proveden kratki upitnik i objašnjenje programa, uz potpis njihove suglasnosti. Dobavljač mlijeka je kao i prošle školske godine Vindija- Varaždin. Ovaj program uz program voća i povrća u školama dio je programa za poboljšanje dostupnosti hrane namijenjene poboljšanju distribucije poljoprivrednih proizvoda i poboljšanju prehrambenih navika djece. Program mlijeka u školama nema samo prehrambeni već i edukativni karakter jer doprinosi razvitku svijesti o važnosti zdrave prehrane.

Od ove školske godine 2017./2018. EU je započela s provedbom „Školske sheme“ koja objedinjuje dosadašnju „Shemu školskog voća i povrća“i „Program mlijeka u školama“ (Pravilnik o provedbi Školske sheme - NN 50/2017. Cilj programa je usvajanje dobrih prehrambenih navika djece, koje utječu na kvalitetu života, te borba protiv debljine uzrokovane, prije svega, lošim prehrambenim navikama. Škola je sklopila ugovor s sa Zadrugom Pleter, Trnavai svi učenici 1.-8. razreda dobivaju jednom tjedno jednu voćku: jabuku, krušku, mandarinu ili jagode. Koordinator aktivnosti u provedbi ove strategije je Poljoprivredna savjetodavna služba, preko koje su roditelji i učenici informirani o cilju i realizaciji strategije, putem plakata i letaka za sve učenike i roditelje.

I ove godine učenici nižih razreda sudjelovali su u već tradicionalnom, 6. po redu kreativnom likovnom natječaju „Volim mlijeko“ u organizaciji Dukata-mliječne industrije d.o.o., uz podršku MZO i Ministarstva zdravlja. Tema ovogodišnjeg natječaja bila je „Zajednički doručak“. U suradnji sa stručnjacima nutricionistima i dječjim psiholozima Dukat je pripremio edukativni priručnik naziva „Doručak je više od obroka“ kojeg su na dar dobile obitelji svakog sudionika natječaja.

**Izvanučionička nastava na gradskim bazenima**

Kako grad Slavonski Brod kao osnivač škole potiče masovnije uključivanje učenika škole u izvanučioničku nastavu TZK na gradskim bazenima, koja je planirana i školskim kurikulumom, ove godine je za većinu učenika 2.-8. razreda u dogovoru s predstavnicima bazena organiziran odlazak na bazene uz poduku plivanja za učenike nižih razreda.

  **Suradnja sa Zavodom za javno zdravstvo i školskom medicinom**

Kao i ranijih godina nastavljena je suradnja škole sa Službom za preventivnu školskumedicinu. Obavljena su preventivna cijepljena i pregledi planirani na početku školske godine:

* cijepljenje protiv Hepatitisa B ( prva, druga i treća doza) – 6. razred
* kontrolni pregled kralježnice – 6. razred
* cijepljenje protiv Difterije i Tetanusa – 8. razred
* testiranje na TBC (PPD test) i cijepljenje nereaktora – 7. razred
* screening vida na boje i vidne oštrine – 3. razred
* sistematski pregled učenika 8. razreda.

 Sa Službom za školsku medicinu škola je surađivala u dogovaranju liječničkih pregleda učenika prije školskih sportskih natjecanja, kao i u savjetovanju učenika i roditelja zbog problema učenja, poremećaja u ponašanju i sličnih specifičnih problema, kao što je nedostatak pažnje, depresija, neracionalni strah, često izostajanje, izbjegavanje školskih aktivnosti i sl.

Intenzivno smo surađivali s liječnicom školske medicine koja je član školskog povjerenstva za utvrđivanje psihofizičkog stanja djeteta, učenika kod liječničkih pregleda djece dorasle za upis u 1. razred OŠ Pregledano je ukupno 44 djece, od kojih je upisano u školu 39 djece, za petero djece je odgođen upis u školu za jednu školsku godinu, a za jednu djevojčicu predložili smo ponovno provođenje 70 sati pripremne nastava učenja hrvatskog jezika. Tijekom 1. Polugodišta naknadno je u 1. razred u PŠ Brodski Varoš upisan dječak Romske nacionalnosti, uz vrlo uspješno pohađanje pripremne nastave učenja hrvatskog jezika

Vrlo dobra je bila suradnja sa školskom liječnicom u opservaciji učenika koji zbog višestrukih teškoća u razvoju teško prate redovne nastavne sadržaje i kod sistematskog pregleda i profesionalnog informiranja i savjetovanja učenika 8. razreda. Za dva učenika s teškoćama u učenju proveden je postupak određivanja primjerenog programa školovanja i učenici su dobili rješenja UDU.

U postupku određivanja primjerenog programa školovanja je dvoje učenika 1. razreda. Najveći uzrok spore obrade učenika je nedostatak stručnih suradnika psihologa i defektologa u školi, zbog čega smo ovisni o vanjskim stručnim suradnicima u bolnici ili suradnicima iz drugih škola, koji su maksimalno angažirani u ostvarivanju svojih programa i kojima je takav angažman dodatan i dobrovoljan posao.

Specifičnost ovogodišnje suradnje sa ZZJZ i školskom medicinom je ostvarena kroz projekt „Zubna putovnica“ za učenike 6. razreda, te za djecu, ovogodišnje obveznike upisa u 1. razred. Tijekom školske godine su u ZZJZ provođene edukacije u vezi različitih aktualnih interdisciplinarnih tema.

Tijekom godine je stručno medicinsko osoblje iz školske medicine uspješno realiziralo zdravstvene teme koje su sastavni dio kurikuluma zdravstvenog odgoja: u 1. razredu o održavanju usne higijene i pravilnom pranju zuba, u 3. razredu o pravilnoj prehrani i skrivenim kalorijama, a u 5. razredu o pubertetu.

Zadovoljni smo suradnjom sa stručnjacima Savjetovališta za djecu i mlade, kojima upućujemo naše učenike s različitim problemima.

**Profesionalno informiranje i savjetovanje učenika**

I ove školske godine vrijede već utvrđeni uvjeti upisa učenika sa zdravstvenim teškoćama. Ovi učenici imaju pravo na jedan bod za upis u ona zanimanja koja su im preporučena u pismenom mišljenju Službe za profesionalno savjetovanje pri HZZ. Ove je godine na savjetovanje upućeno 8 učenika, od kojih je 6 sa zdravstvenim teškoćama, a jedna učenica s teškoćama u razvoju. Učenica s teškoćama u razvoju imalajepravo na izravan upis u preporučena zanimanja, preko Ureda državne uprave, ali pod uvjetom rangiranja na zasebnim ljestvicama poretka, sukladno Državnom pedagoškom standardu srednjoškolskog sustava odgoja i obrazovanja (NN, 63/08 i 90/10).

Prijavi učenika za savjetovanje prethodilo je informiranje učenika 8. razreda i njihovih roditelja o zdravlju kao presudnom čimbeniku o kojemu treba voditi računa pri upisu u srednju školu. Pedagoginja je u suradnji s razrednicima učenika, roditeljima i liječnicom Školske medicine prikupljala dokumentaciju i posredovala u svim fazama suradnje.

Uz Službu za profesionalnu orijentaciju pri Hrvatskom zavodu za zapošljavanje kao mjestu profesionalnog usmjeravanja učenika, i ove smo godine surađivali s Centrom za informiranje i savjetovanje o karijeri – CISOK-om.

 Učenici 8. razreda su u pratnji pedagoginje ove godine posjetili neke srednje škole, sudjelujući na Danima otvorenih vrata i predstavljanju zanimanja tih škola. Tako smo sudjelovali aktivno na predstavljanju Industrijsko-obrtničke škole, Klasične gimnazije, Gimnazije „M.Mesić“, Ekonomsko-birotehničke škole i Medicinske škole, te na sajmu industrijsko-obrtničkih zanimanja u sportskoj dvorani na Vijušu. Nadamo se da im je i to pomoglo u donošenju odluke i izboru škole i zanimanja.

Roditelji učenika 8. razreda su tijekom godine pravovremeno informirani o svim elementima vezanim za upise učenika u SŠ. Održan je zajednički roditeljski sastanak . krajem svibnja, na kojem je pedagoginja upoznala roditelje s aktualnostima vezanim uz E upise.Tijekom upisa imali su mogućnost neprestanih konzultacija s razrednicima, pedagoginjom i ostalim članovima povjerenstva za upis.

Kako je vidljivo iz sustava „upisi.hr“ naši učenici 8. razreda upisalo se u ove škole:Gimnazija M. Mesić -21 učenik, Industrijsko-obrtnička škola -8 učenika, Srednja medicinska škola – 6 učenika, Ekonomsko-birotehnička škola – 5 učenika, Obrtnička škola – 3 učenika, Tehnička škola – 3 učenika, Klasična gimnazija – 2 učenika i Srednja škola Matije Antuna Reljkovića – 2 učenika.

**Prometna kultura**

Na početku školske godine za sve učenike 1. razreda upriličen je ciljani susret s policijskim službenikom i edukacija njihovih roditelja na roditeljskim sastancima, kao doprinos razvoju prometne kulture i sigurnosti u prometu, kroz akciju „Poštujte naše znakove“.

Edukaciju učenika 1. razreda u matičnoj školi i u PŠ B.Varoš o ulozi mjesnog policajca provela su 2 policijska službenika 18. rujna 2017. u cilju sprečavanja različitih opasnosti i situacija u svakodnevnom životu djece. Razgovor s učenicima proveden je kroz igru, pjesmu i njihovo interaktivno sudjelovanje, a na kraju susreta svim učenicima su poklonjene žute kabanice, prilagođene pješačenju noću.

U cilju učinkovitijeg poučavanja učenika 1. razreda o prometnim znacima i uspješnom snalaženju u prometu izveden je poučni igrokaz „Pinokio u prometu“ u kojoj su glumili policijska službenica i glumica iz Dječjeg kazališta „I.B.Mažuranić“ – siječanj2018.

**Mjesec borbe protiv ovisnosti**

 Tijekom Mjeseca borbe protiv ovisnosti, od 15. studenog do 15. prosinca, u školi su realizirane brojne aktivnosti kroz redovnu nastavu, sate razrednika i neke izvannastavne aktivnosti, koje su planirane u okviru školskih preventivnih programa suzbijanja ovisnosti i nasilja u najširem smislu riječi.

Većina razrednih učitelja realizirala je s učenicima tematske radionice u cilju prevencije, prema aktualnim materijalima i literaturi o školskim preventivnim programima, te službenim priručnicima u izdanju MZOS i AOO, koristeći se tim temama i radionicama i na roditeljskim sastancima.

Aktualna događanja među učenicima 7. razreda usmjerila su preventivne aktivnosti u školi prema temi nasilja općenito, a osobito nasilja preko društvenih mreža. Za roditelje i učenike 7.c pedagoginja škole je održala edukaciju na temu:Ovisnost o Internetu, Nasilje na Internetu, Nasilje među djecom, Analiza ankete- ovisnost na Internetu -22. 11. 2017.

 Policijski službenici PU Brodsko- Posavske županije su za učenike 7. razreda održali predavanja uz PP prezentaciju o vršnjačkom nasilju i ovisnostima (21. studenog 2017. i u okviru projekta „PIA-prevencija i alternativa“– 15.12. 2017.

 Stručne suradnice iz Centra za nestalu i zlostavljanu djecu iz Osijeka održale su među učenicima 7.c razreda pedagošku radionicu o prevenciji vršnjačkog nasilja i nasilja na Internetu-23.studeni 2017.

 Pedagoginja škole je pratila sadržaje aktualnih stručnih skupova, koje su se održavali u ovom mjesecu, primjenjujući nove spoznaje i upozorenja za roditelje i učenike u vezi „novih“ ovisnosti i nasilja.

 Na Učiteljskom vijeću realizirana je tema o ulozi škole u ranoj detekciji rizičnih ponašanja i ovisnosti ( Dr. I. Preradović, voditeljica Službe za zaštitu mentalnog zdravlja, prevenciju i izvanbolničko liječenje ovisnosti -23.11 2017.).

 U suradnji s voditeljicom Centra za hagioterapijuSlavonski Brod Silvom Vrdoljak za učenike 7. razreda održana je tribina na temu Prevencija ovisnosti kod mladih sa antropološko-duhovnog aspekta – studeni 2017.

 **Caritas**

 Naši učenici su se uključili uhumanitarnubožićnu akciju Hrvatskog Caritasa „Za 1 000 radosti“, kako bi pomogli obiteljima u potrebi, te je prikupljeno ukupno 1 791.00 kn. Dio ovih sredstava namijenjen je siromašnim obiteljima dvoje učenika, uoči božićnih blagdana.

 U akciji „100 kubika toplih iskrica“ prikupljeno je 1 476, 00 kn.

**Centar 112** proveo je i ove godine edukaciju učenika 2. razreda u školskoj sportskoj dvorani, kroz predavanje o opasnostima od požara, poplave, potresa, utapanja i drugih elementarnih nepogoda i nezgoda. Također je pojašnjen termin GSS – Gorske službe spašavanja. Na parkiralištu škole učenici su radoznalo razgledavali vatrogasno vozilo.

**Ekološki odgoj** učenika realiziran je kroz redovnu nastavu, kroz rad izvannastavnih aktivnosti, eko akcije povodom Dana planeta Zemlje, edukacije o pravilnom odlaganju otpada, kroz skupljanje elektroničkog otpada u školi i kroz slične aktivnosti.

**Školsku kuhinju** je tijekom godine u prosjeku koristilo 290(60,04 %), učenika od ukupno 464 učenika, Lynch box je na početku koristilo 50 učenika, a od 23. studenog 2017.57 (12,28%) učenika. Od 1. ožujka prošle školske godine roditelji sami plaćaju školsku kuhinju putem uplatnica.

**Prijevoz učenika** je organiziran za ukupno 22 učenika viših razreda na početku školske godine.

**Škola u prirodi** za učenike 4. razreda ove školske godine nije organizirana.

**Učeničke ekskurzije i izleti**

Učeničke ekskurzijei izleti organizirani su za 457 (98,49 %) učenika od ukupno 464 učenika škole, u skladu s Pravilnikom o izvođenju izleta, ekskurzija i drugih odgojno-obrazovnih aktivnosti izvan škole (Narodne novine“ 67/2014, 81/2015.) i prema Godišnjem planu i programu rada škole i Školskom kurikulumu.

Detaljan opis sadržaja ekskurzija nalazi se u poglavlju 7.2.

# STRUČNO USAVRŠAVANJE

**Kolektivno stručno usavršavanje**

Neke od tema koje su realizirane na **sjednicama Učiteljskog vijeća:**

* Uloga škole u ranoj detekciji rizičnih ponašanja i ovisnosti - Dr. Irena Jurišić-voditeljica Službe za zaštitu mentalnog zdravlja, prevenciju i izvanbolničko liječenje ovisnosti - 23.11. 2017.;
* Motiviraj me, bit ću bolji! – Motivacijskim tehnikama do kvalitetnije nastave- učitelj razredne nastave Damir Domišljanović -6.2. 2018;
* Prezentacija MOZA BOOK –prof. hrvatskog jezika Mirela Mršić Pavičić- IK Alfa – 6.2. 2018.
* Pravilnik o zaštiti, nadzoru nad prikupljanjem, obradi i korištenju osobnih podataka -20. 6. 2018.

Ostale značajnije teme realizirane na UV tijekom školske godine:

* Izvješće o radu u školskoj godini 2016./2017. školskoj godini
* Analiza učeničkih postignuća, odgojnog rada i suradnje s roditeljima
* Izricanje pedagoških mjera
* Različiti projekti na nivou škole
* Napredovanje u zvanju prof. Višnje Kokanović – suglasnost UV
* Školska i županijska natjecanja- rezultati
* Upis djece u 1. razred OŠ
* E-upisi učenika u SŠ
* Dopunski rad-organizacija i izvođenje
* Izbor 2 člana u Školski odbor
* Helping- faza III -Natječaj za pomoćnike u nastavi
* Pravilnik o napredovanju učitelja
* Odluka o ispisu učenika iz škole -obitelj Đaković
* Rješavanje zamolbi roditelja za ispis učenika iz izborne nastave
* Kolektivni ugovor.

Teme koje su tijekom godine realizirane na **stručnim vijećima učitelja razredne nastave i učitelja različitih predmetnih područja u školi** su:

* Planiranje i programiranje nastavnih sadržaja redovne nastave, izborne nastave, dodatne nastave
* Kriteriji ocjenjivanja za pojedine predmete
* Planiranje rada razrednika
* Izrada GPP za učenike s teškoćama u razvoju
* Vremenik pisanih provjera znanja
* Izrada izvedbenog plana i programa GOO za učenike od 1. do 8. razreda.
* Organizacija i provedba školskih natjecanja, analiza rezultata natjecanja

Osim ovih općih tema, za učitelji razredne nastave u školi ostvarene su i ove teme:

* Učenje kroz igru u nastavi – dipl. učiteljica Ivana Magdić- 25.4. 2018.
* Cjelovito učenje-Anamarija Stevanović i Lucija Nikičić -25.4.2018.

Učitelji, članovi stručnog vijeća prirodoslovno-matematičkog,tehničkog i informatičkog područja realizirali su slijedeće stručne teme:

* Primjena geografije u nastavi matematike – prof. Ana Kufrin
* Pametno gospodarenje otpadom – prof. Ivana Bešlić
* Realizacija projekta „Večer matematike“- uključeni svi članovi stručnog vijeća; prikaz provedbe na Županijskom stručnom vijeću fizike-prof. Melita Bognar.

**Županijski, međužupanijski i drugi stručni skupovi**

Svi učitelji, stručni suradnici i ravnateljica škole sudjelovali su izvan škole u radu svojih županijskih i međužupanijskih stručnih vijeća, ali i na državnim i drugim stručnim skupovima organiziranim od strane MZOŠ-a, Agencije za odgoj i obrazovanje i različitih drugih odgojno-obrazovnih institucija.

Osim stručno-metodičkih sadržaja, na stručnim skupovima na kojima smo sudjelovali izvan škole, dominirale su najčešće teme vezane uz cjelovitu kurikularnu reformu i pojedinačne predmetne kurikulume, međupredmetne teme u školskom kurikulumu – građanski odgoj, poduzetništvo, zdravstveni odgoj, praćenje i vrednovanje postignuća učenika, rad s učenicima s posebnim potrebama i slično.

Na županijskim stručnim vijećima učitelja razredne nastave i drugim stručnim skupovima učitelja razredne nastave realizirane su ove teme:

* Suvremeni pristup nastavi TZK
* Biti kreativan u nastavi PiD
* Dosadno mi je , što da radim
* Zubna putovnica
* Metodika TZK
* Elementi dječjeg nogometa
* Razvoj motoričkih sposobnosti kroz igrolike aktivnosti-radionica
* Elementi nastave u učionici
* Prilagodba nastavnih sadržaja
* Oživimo tradiciju našega kraja

**Realizacija individualnih planova i programa stručnog usavršavanja**

Osim različitih stručno-metodičkih sadržaja koje su učitelji planirali i realizirali tijekom godine kroz neposrednu primjenu u radu, neke od njihovih pedagoško-psiholoških tema odnosile su se na sljedeće sadržaje:Kurikularna reforma, Realizacija GOO u nastavi;E –dnevnici i E- imenici, E-udžbenici,Umijeće slušanja,, Inojezični učenici, Pripremna nastava učenja hrvatskog jezika, Strategije učenja, Motivacija u razredu, Učiti kako učiti, Igrom do čitanja,Diskalkulija i kako pomoći, Daroviti učenici, Učenici s TUR,Kreativnost i poduzetništvo u školi, Hiperaktivni sanjari, Praćenje, vrednovanje i ocjenjivanje u suvremenoj nastavi;Nenasilna komunikacija,Verbalni i neverbalni razgovor u školi, prevencija nasilja u školi, NTC sustav učenja, Višestruke inteligencije, Prehrambene navike učenika i uvođenje petominutnih aktivnih odmora, Razredničke didaskalije, Temeljna nastavna umijeća, Upravljanje razredom, Razrednik i razredni projekti, Kreativni razrednik- 40 primjera pedagoških radionica, Nastavnik u kvalitetnoj školi, Motivacijske tehnike u razredu, Različiti mozgovi, različiti učenici, Nastavne strategije i dr.

Irena Holik, prof. engleskog jezika je iz zvanja učitelja mentorapromaknuta u zvanje učitelja savjetnika.

Na sjednici UV 20. 6. 2018. za napredovanje u zvanje učitelja mentora predložena je Višnja Kokanović-prof. hrvatskog jezika.

# RAD STRUČNIH ORGANA, STRUČNIH SURADNIKA I ORGANA UPRAVLJANJA

**Rad Učiteljskog vijeća**

Na sjednicama Učiteljskog vijeća raspravljalo se o brojnim organizacijskim, stručno pedagoškim i odgojno-obrazovnim pitanjima u radu škole, od kojih izdvajamo sljedeća:

* Izvješće o radu u školskoj godini 2016./2017.
* Zaduženja učitelja u školskoj godini 2017./2018. prema Pravilniku
* Poslovi i zadaci na početku školske godine
* Potrebe za novim djelatnicima
* Disciplina djelatnika i službeni propisi
* Projekt„Helping“ –III faza- projekt osiguranja pomoći u nastavi za učenike s teškoćama u razvoju (pomoćnici za tri učenika škole)
* Godišnji plan i program rada škole – prezentacija i usvajanje
* Školski kurikulum – prezentacija i usvajanje
* Roditeljski sastanci (pravilnici, izbor članova u Vijeće roditelja)
* Građanski odgoj i obrazovanje – timska izrada izvedbenih planova i programa i kurikuluma Građanskog odgoja i obrazovanja po razredima – međupredmetno planiranje
* Vođenje dokumentacije za praćenje i vrednovanje postignuća učenika u GOO
* Okvirni vremenik pisanih provjera znanja
* Stručno usavršavanje učitelja
* Profesionalno informiranje i savjetovanje učenika 8. razreda (zdravstvene teškoće i teškoće u razvoju)
* Mogućnosti upisa u srednje škole, novi obrazovni programi, Elektronički upisi učenika u srednju školu, Elementi i kriteriji upisa u srednju školu, postupak upisa, Odluka o upisu
* Pedagoška dokumentacija (pregled, osvrt na pregled)
* Smotre i natjecanja
* Školski projekti
* Učeničko poduzetništvo-prodajne izložbe
* Kulturna i javna djelatnost škole
* Organizacija obilježavanja Dana škole
* Analiza uspjeha učenika u učenju i vladanju (nakon sjednica Razrednih vijeća)
* Primjena pedagoških mjera: izricanje pohvala, nagrada i opomena učenicima
* Odgojna problematika
* Disciplina u školi
* Školski izleti i ekskurzije
* Zdravstvena, socijalna i ekološka zaštita učenika
* Učenici s teškoćama u razvoju, učenici s poremećajima u ponašanju, rad s naprednim učenicima
* Poslovi i zadaci na kraju školske godine
* Rasprava o zamolbama roditelja za ispis učenika iz izbornih programa
* Pravilnik o zaštiti, nadzoru nad prikupljanjem,obradi i korištenju osobnih podataka
* Pravilnik o napredovanju, Prijedlog učitelja za napredovanje
* Organizacija i provođenje dopunskog rada
* Uspjeh učenika nakon dopunskog rada

**Rad razrednih vijeća**

Održane su četiri sjednice Razrednih vijeća, po dvije u svakom polugodištu, sa sljedećim odgojno-obrazovnim temama:

* Realizacija Godišnjeg plana i programa po nastavnim predmetima
* Procjena uspjeha i ponašanja učenika
* Suradnja s roditeljima
* Prijedlog pedagoških mjera za poboljšanje uspjeha: pohvala, nagrada i kazni
* Praćenje i ocjenjivanje učenika
* Utvrđivanje općeg uspjeha i ocjene vladanja na kraju školske godine
* Učenici s teškoćama u razvoju, učenici s poremećajima u ponašanju
* Odgojna problematika
* Upućivanje učenika na dopunski rad
* Analiza uspjeha učenika nakon dopunskog rada

Na samom početku školske godine, u fazi planiranja i programiranja odgojno-obrazovnog rada održana je zajednička sjednica razrednog vijeća učitelja 4. i budućeg 5. razreda, na kojoj su učitelji sada bivših učenika 4. razreda detaljno opisali učenike, njihova postignuća, specifičnosti, jake i slabe strane, životne uvjete, eventualne zdravstvene, emocionalne i druge teškoće, suradnju s roditeljima i slično.

Također su na početku godine održani radni sastanci u cilju formiranja odjela učenika 1. razreda u matičnoj školi.

**Rad Vijeća učenika**

Na početku školske godine konstituirano je Vijeće učenika prema odredbama Statuta škole i ZOO. Za predsjednicu je odabrana učenica Ines Lukić 8.a, a za zamjenika predsjednice Mihael Galetović 8.b. Ovi učenici su predstavljali učenike naše škole na svim sastancima na kojima su prisustvovali izvan škole.

**Rad Vijeća roditelja**

 Vijeće roditelja čine predstavnici roditelja učenika Škole. Vijeće roditelja Osnovne škole „Ivana Brlić-Mažuranić“ Slavonski Brod u školskoj 2017./18. godini čini 25 roditelja iz 25 razrednih odjela. Mandat članova vijeća roditelja traje jednu školsku godinu i početkom nove školske godine izabiru se novi članovi.

 Na konstituirajućoj sjednici za predsjednicu vijeća roditelja izabrana je Brankica Vlajnić, predstavnik roditelja 3.c razreda, a ZrinoslavPekez, predstavnik roditelja 4.a razreda, za zamjenika predsjednice vijeća roditelja.

 Ravnateljica upoznaje roditelje sa značajem i ulogom vijeća roditelja kao kolegijalnog tijela, uređenog Statutom Osnovne škole „Ivana Brlić-Mažuranić“. Upućuje ih na važnost uzajamne suradnje za dobrobit učenika te da povratne informacije prezentiraju u svojim razrednim odjelima. Vijeće roditelja je sukladno Statutu Škole radilo na sjednicama. Vijeće roditelja raspravlja o pitanjima značajnim za život i rad Škole. Sjednice se sazivaju prema potrebi. Ove školske godine je održana jedna sjednica vijeća roditelja. Početkom svake godine ravnateljica ukazuje roditeljima na važnost njihova sudjelovanja u odgojno-obrazovnom radu s djecom i suradnje s učiteljima i ostalim djelatnicima u Školi.

 Ravnateljica je predstavljajući Godišnji plan i program rada škole te Školski kurikulum naglašavala pojedine dijelove i proširivala izlaganje. Za prijevoz učenika putnika, čiji prijevoz financira osnivač Grad Slavonski Brod, napomenula je da joj se obratio dio roditelja koji stanuju u Brodskom Varošu za upit o mogućem prijevozu s učenicima iz Gromačnika, što ne bi zahtijevalo nikakvu promjenu rute niti stajališta u već postojećem prijevozu. *U narednom vremenu*, *Grad Slavonski Brod je prihvatio zahtjev roditelja i pozitivno riješio*. Prezentirani su roditeljima pozitivni zahvati koji su učinjeni za poboljšanje uvjeta rada u školi. Za istaknuti je stvaranje uvjeta za jednosmjenski rad u područnoj školi Brodski Varoš koji je dobro prihvaćen od učitelja, roditelja i učenika te je rad u jednoj smjeni otpočeo 20. ožujka 2017.g. Dvije učionice u PŠ Brodski Varoš su opremljene novim namještajem iz donacije suradnjom škole u projektu „Malena i Klepetan“. Opremljena je informatička učionica u matičnoj školi novim računalima. Javnu nabavu je proveo Grad Slavonski Brod.

 I ove školske godine nastavljeno je odvijanje *produženog boravka* učenika u školi u suradnji s osnivačem Gradom Slavonski Brod. Pokrenut je produženi boravak i za učenike u područnoj školi Brodski Varoš. Organizacija rada u jednoj smjeni omogućava uključenost učenika od 1 do 4 razreda.

 U Školi se provode različiti projekti u suradnji s institucijama grada, odnosno ministarstava:/ već spomenut*Helping*, *Lunch box –* kojiomogućava besplatnu prehranuučenicima slabijeg imovinskog statusa te *posjet učenika osmih razreda Vukovaru (MCDR i MZO).* Roditeljima je predstavljen plan održavanja izleta i ekskurzija koji će se realizirati sukladno Pravilniku o izvođenju izleta, ekskurzija i drugih odgojno obrazovnih aktivnosti izvan škole.

 Suradnja s vijećem roditelja je u školskoj 2017/18. godini ostvarena u potpunosti.

**Rad školskog odbora**

 Školski odbor Osnovne škole „Ivana Brlić-Mažuranić“ Slavonski Brod konstituiran je 6. srpnja 2017. godine. Prošlom Školskom odboru je istekao mandat 28.06.2017. koji je trajao četiri godine te je prema Zakonu o odgoju i obrazovanju u osnovnoj i srednjoj školi i Statutu škole bilo potrebno imenovati nove kandidate i konstituirati novi školski odbor. Školski odbor ima sedam članova. Članove školskog odbora imenuje i razrješava:

* učiteljsko vijeće – dva člana iz reda učitelja i stručnih suradnika
* vijeće roditelja - jedan član
* radničko vijeće / svi radnici – jedan član
* osnivač - tri člana, samostalno

Izbor i imenovanje kandidata provedeno je sukladno propisima. Obzirom da je izabrana većina članova školskog odbora (4) počeo je teći *Zakonom o odgoju i obrazovanju u osnovnoj i srednjoj školi* i *Statutom* Škole propisani rok od 15 dana u kojem je ravnatelj dužan sazvati konstituirajuću sjednicu. Osnivač Grad Slavonski Brod dostavio je imena svoja tri člana za školski odbor dana 28. srpnja 2018.g., nakon održane konstituirajuće sjednice. Za predsjednicu školskog odbora članovi školskog odbora izabrali su Renatu Hercog, učiteljicu razredne nastave, a za zamjenika predsjednice školskog odbora izabrana je Ivana Topić. Mandat članova školskog odbora traje 4 godine od dana konstituiranja.

Školski odbor je sukladno Statutu Škole radio na sjednicama. Održano je dvanaest sjednica na kojima se u školskoj 2017./18. godini razmatrala sljedeća problematika:

1. Izvješće predsjedavatelja sjednice o imenovanim članovima Školskog odbora
2. Verificiranje mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Predstavljanje članova školskog odbora u ime osnivača
5. Zasnivanje radnog odnosa bez objavljenog natječaja, na vrijeme do 60 dana
- učitelj/ica engleskog jezika –
- učitelj/ica u produženom boravku- spremačica
6. Zapošljavanje učiteljice u produženom boravku
7. Školski kurikulum za 2017./18. školsku godinu, usvajanje
8. Godišnji plan i program rada škole za 2017./18. školsku godinu, usvajanje
9. Školsko-sportsko društvo - imenovanje voditelja za školsku 2017./18. godinu
10. Zasnivanje radnog odnosa bez objavljenog natječaja, na vrijeme do 60 dana
11. Zasnivanje radnog odnosa na određeno vrijeme
- učiteljica engleskog jezika – zamjena
- spremačica – zamjena
- vjeroučiteljica - zamjena
- razredna nastava – zamjena
12. Izvješće o radu škole na kraju 2016./2017. školske godine i financijsko izvješće za 2016. i 1-6 mj./2017. godine
13. Zasnivanje radnog odnosa na određeno vrijeme
- kuharica – zamjena
- spremačica - zamjena
14. Financijski plan za 2018. godinu i projekcija plana za 2019. i 2020. godinu
15. Zasnivanje radnog odnosa na određeno vrijeme
- učiteljica razredne nastave – zamjena
- učiteljica hrvatskog jezika– zamjena
16. Financijsko izvješće za 2017. godinu
17. Donošenje odluke o kriterijima određivanja ciljnih skupina projekta Lunchbox
18. Zasnivanje radnog odnosa na određeno vrijeme
- vjeroučiteljica– zamjena
19. Pravilnik o provedbi postupka jednostavne nabave
20. Zasnivanje radnog odnosa na određeno vrijeme
- učiteljica razredne nastave u PŠ Brodski Varoš– zamjena
21. Odluka o izmjenama i dopunama Pravilnika o provođenju programa produženog boravka u osnovnim školama na području grada Slavonskog Broda
22. Pravilnik o zaštiti, nadzoru nad prikupljanjem, obradi i korištenju osobnih podataka

Izviješće o radu školskog odbora za 2017./18. školsku godinu zaključeno je održanom 12. sjednicom.

Tijekom cijele školske godine prisutna je problematika zapošljavanja radnika uglavnom zamjene radi bolovanja.

Pored navedenih točaka, ravnateljica Jasminka Matanić je na sjednicama redovito izvještavala članove školskog odbora o aktualnim događanjima u školi na planu nastavnih i izvannastavnih aktivnosti, tehničkom održavanju škole i ostalom vezanom za rad škole.

Članovi školskog odbora aktivno su sudjelovali na sjednicama, uključivali se u rasprave i donosili odluke i zaključke.

**Rad ravnatelja škole**

Tijekom 2017./2018. šk. god. ravnateljica je sudjelovala u izradi Godišnjeg plana i programa rada škole, koordinirala izradu predmetnih kurikuluma, organizirala stručne timove za izradu istog, koji je prilagođen školi i organizacijsko-provedbenim uvjetima. Kurikulumom je obuhvaćena organizacija izborne nastave, izvannastavnih aktivnosti (provedba izleta i ekskurzija prema Pravilniku o provođenju izleta, ekskurzija i drugih oblika INA), gdje se na Povjerenstvima uz suglasnost roditelja i učenika realizira ovaj oblik INA.

Poslovi planiranja i organiziranja iziskuju dodatni angažman ravnatelja te se u izradi Razvojnog plana i programa škole posebno naglašava potreba za projektnu nastavu i uključivanje u nove projekte kao i digitalizaciju škole kojom bi se uključili u CARNETov projekt e-škole.

U projekt „Malena“ uključeni su svi učenici škole i uz stručno vodstvo učitelja razredne i predmetne nastave, predmetnih učitelja(likovne kulture, hrvatskog jezika, prirode i društva) ovisno o uzrasnoj dobi, prikazuju svoj odnos čovjeka prema prirodi, očuvanju iste, što naglašava ekološku svijest učenika, a u idućoj školskoj godini planiramo izraditi slikovnicu slikopriče o rodi Malenoj koja živi u našoj PŠ Brodski Varoš.

Suradnja škole s Ministarstvom znanosti, obrazovanja i športa, Agencijom za odgoj i obrazovanje, Nacionalnim centrom za vanjsko vrednovanje obrazovanja ostvarena je kroz oblike stručnog usavršavanja ravnatelja, potreba stručnih uputa i dobivanja materijala za razne oblike programa i provjere predznanja i utvrđivanja znanja učenika kojima je bio potreban prilagođen pristup u radu, učenicima s rješenjima evidentiranih teškoća, a da bi uspješnost u radu s istima bila bolja i da bi se učenici osjećali zadovoljniji, stalno se kontaktiralo sa Zavodom za javno zdravstvo, Centrom za socijalnu skrb, s Obiteljskim centrom. Ravnateljica je poticala stalnu suradnju s Policijskom upravom, provedbu projekta PIA, Zdrav za 5, Zaustavimo internetsko nasilje, kroz razne oblike radionica i predavanja kako učenicima, tako i roditeljima. Nezaobilazni je i projekt u suradnji s CISOK centrom, Obrtničkom komorom grada Slavonskog Broda (sektor za obrazovanje) koji je učenicima i roditeljima osmih razreda omogućio bolji uvid u odabir odgovarajuće srednje škole, što je u konačnici rezultiralo vrlo uspješno.

U suradnji s pedagoginjom škole, izvršeno je praćenje realizacije planiranog rada pedagoškim nadzorom, hospitiranjem na nastavi, uvidom u pedagošku dokumentaciju i kontrola točnosti podataka unesenih u Matične knjige, ispunjavanje e-matice i ažurnosti vođenja Spomenice škole.

Ravnateljica je nazočila stručnom usavršavanju u organizaciji ŽSV-a, Ministarstva znanosti, obrazovanja i športa, Agencijom za odgoj i obrazovanje, HUROŠ-a, ali je i poticala i upućivala učitelje i stručne suradnike na stručne skupove.

U ovoj školskoj godini učinjeni su zahvati u smislu poboljšanja i unaprjeđenja nastavnih procesa tako da je u 11 učionica instaliran isti broj računala kako bi se doprinijelo unaprjeđenju odgojno- obrazovnog rada,no problem Interneta nam ne omogućuje korištenje istih u većem broju. Osnivač je upoznat s našim krucijalnim problemom i isti će,prema navodima poduzeti potrebne radnje kako bi se školi omogućilo poboljšanje uvjeta rada i stvaranju uvjeta Škole za budućnost.

 Kako bi svakodnevni boravak učenicima u školi bio ugodan, uređen je atrij školskog prostora, kako bi učenici u vrijeme velikog odmora mogli boraviti na svježem zraku .

Posebno veliki zahvat radova na školi bio je izmjena dotrajale stolarije na matičnoj zgradi i PŠ Brodski Varoš. Posebno je važno istaći dobru poslovnu suradnju s načelnikom Općine Sibinj, gdin. Josip Pavić,koji je pokazao izuzetno razumijevanje za PŠ Gromačnik koja je na teritoriju istoimene Općine, te je Općina Sibinj izdvojila svoja sredstva i namjenski ih preusmjerila prema školi,izvršena je izmjena stolarije, uređen prostor školskog dvorišta i opremljen spravama za vježbanje. Izmjenom stolarije je uvelike pospješena toplinska i zvučna izolacija, koja se naročito osjetila tijekom zimskog perioda grijanja prostorija škole, a najviše u krilu zgrade MŠ gdje se odvija predmetna nastava. Ovim radovima na školskoj zgradi potvrđena je briga Osnivača o školi i potrebama koje su nužne za bolje uvjete rada i života u istoj.

Ostvarena je uspješna suradnja s Gradskom upravom, Županijskim uredom za društvene djelatnosti, Centrom za socijalnu skrb,Sigurnom kućom, zdravstvenim i kulturnim ustanovama, stručnjacima za provedbu eko zaštite, inspekcijskim službama izvan škole kao i stručnim organima unutar škole. Kako su u školi trenutno osobe na stručnom osposobljavanju bez zasnivanja radnog odnosa, suradnja s Zavodom za zapošljavanje je također vrlo uspješna.

Ustrajnost odgovorne osobe, ravnatelja, na boljoj suradnji roditelja, učenika i ostalih stručnih osoba, rezultirala je boljom komunikacijom u svrhu učiniti školu bliskom učenicima, kako bi postizali bolje rezultate u radu.

**Rad pedagoga škole**

 Pedagoginja škole je sudjelovala u svim područjima života i rada škole, ostvarujući svoj plan rada. Tako su tijekom godine ostvareni svi važniji poslovi pedagoga, kao što su:

* Sudjelovanje u izradi Godišnjeg plana i programa škole;
* Sudjelovanje u izradi Školskog kurikuluma;
* Sudjelovanje u planiranju i praćenje realizacije zdravstvenog i građanskog odgoja i obrazovanja;
* Prikupljanje podataka i izrada Izvješća o radu na kraju obrazovnih razdoblja i ostalih izvješća o radu škole (školski preventivni programi: nasilje, ovisnosti; natjecanja učenika, upis djece u prvi razred, izvješća CZSS o praćenju učenika s različitim ciljem, izvješća o učenicima s teškoćama u razvoju, realizacija različitih aktivnosti i slično);
* Prikupljanje podataka, statistička analiza i izrada pisanog izvješća o radu škole na kraju školske godine 2017./2018.
* Analize obrazovnih i odgojnih postignuća učenika;
* Koordinator u provođenju susreta i natjecanja učenika u znanju i umijećima iz različitih područja odgojno-obrazovnog rada;
* Koordinacija rada pomoćnika u nastavi za tri učenika s TUR (upoznavanje učenika, postojeća dokumentacija, izrada PIP rada, praćenje rada, pomoć u izradi mjesečnih dnevnika rada, izvješćivanje i vrednovanje rada);
* Prijava na natječaj za pomoćnike u nastavi (priprema dokumentacije i obrazloženja potrebe za pomoćnicima) za 2018./2019.
* Savjetodavni rad s učenicima: individualni, grupni, s cijelim odjelom;
* Sudjelovanje u informiranju i realizaciji elektroničkih prijava i upisa u srednju školu putem mrežne stranice Nacionalnog informacijskog sustava prijava i upisa u srednju školu (NISpuSŠ) – član Povjerenstva za upise – rad s razrednicima, učenicima i s roditeljima;
* Profesionalno informiranje učenika 8. razreda i njihovih roditelja o upisu u srednju školu, osobito učenika s težim zdravstvenim teškoćama (6 učenika) i teškoćama u razvoju (1 učenica), analiza profesionalnih želja i interesa i savjetodavni rad;
* Savjetodavni rad s učenicima s teškoćama u učenju i ponašanju i rad s njihovim roditeljima;
* Suradnja s učiteljima u svim područjima njihovog djelovanja, osobito u odgojnom radu;
* Poticanje učitelja na analizu odgojne situacije u razredu u cilju poduzimanja odgovarajućih mjera: sociometrija, radionice, izricanje pedagoških mjera;
* Suradnja s roditeljima, osobito s roditeljima učenika s teškoćama u razvoju i neprihvatljivog ponašanja;
* Suradnja s roditeljima učenika kroz roditeljske sastanke u cilju poticanja bolje suradnje roditelja sa školom i u prevenciji različitih oblika „novih“ ovisnosti, suzbijanja različitih oblika nasilja, neprihvatljivih oblika ponašanja i sličnih pojava među učenicima, a u suradnji s razrednim učiteljima. Održani su zajednički roditeljski sastanci ili pojedinačni roditeljski sastanci za roditelje određenih razrednih odjela s aktualnim temama:
1. Ovisnost o Internetu, Nasilje na Internetu, Nasilje među djecom, Analiza ankete- ovisnost na Internetu - 7.c -22. 11. 2017.
2. Prijelaz iz razredne u predmetnu nastavu- 4. abcd -30. 5. 2018.
3. E-upisi u SŠ, Elementi, kriteriji i postupci upisa-8.ab- 29.5.2018.
* Rad s učiteljima pripravnicima: praćenje provedbe programa stručnog osposobljavanja, hospitiranje na nastavi pripravnika, izrada završnog izvješća o stručnom osposobljavanju za Marinu Brkić, učiteljicu RN i Anamariju Ćosić, vjeroučiteljicu; izrada planova i programa stručnog osposobljavanja za DraganuKljučević-razredna nastava i Nelu Roguljić-školska knjižnica;
* Hospitiranje na satovima redovne nastave učitelja;
* Sudjelovanje u kulturno-javnoj djelatnosti škole;
* Briga o zdravstvenoj, socijalnoj i ekološkoj zaštiti učenika;
* Suradnja s vanjskim stručnim suradnicima i različitim institucijama izvan škole: Služba za školsku preventivnu medicinu, Centar za socijalnu skrb, Dječji centar-poludnevni boravak, voditelj Poludnevnog boravka CNZD U OŠ „A. Mihanović“ SB, Služba za profesionalno usmjeravanje – HZZ, Centar za informiranje i savjetovanje o karijeri – CISOK, Savjetovalište za djecu i mlade, Ured državne uprave, Dječji vrtić, voditeljica programa predškolskog odgoja i učiteljice voditeljice grupe produženog boravka u matičnoj školi i u PŠ Brodski Varoši slično;
* Rad u Povjerenstvu za utvrđivanje psihofizičkog stanja djeteta pri upisu u 1. razred osnovne škole, predupisi i upisi djece u prvi razred, odgode upisa (5 djece);
* Angažiranost u svim fazama procesa utvrđivanja psihofizičkog stanja, u cilju određivanja primjerenog programa školovanja. Tijekom ove školske godine dva učenika su dobila rješenja UDU, a za dvoje učenika je postupak određivanja primjerenog programa rada u tijeku.
* Poticanje stručnog usavršavanja učitelja, praćenje ostvarivanja individualnog i kolektivnog stručnog usavršavanja u školi i izvan škole;
* Jedna on novina je Projekt „Male kreativne socijalizacijske skupine“ u koji se uključila naša škola. Radi se o pedagoškim radionicama s određenom skupinom učenika u smislu prevencije psihosocijalnih i emocionalnih teškoća u cjelokupnom razvoju djece. Program se izvodi u organizaciji i suradnji stručne suradnice pedagoginje škole i djelatnice CZSS,Sanje Poljak-Tolić, dipl. socijalne radnice, roditelja učenika i učitelja 3. i 4, razreda, koji su predložili12učenika.Program se održavao jedanput tjedno, od siječnja do kraja školske godine.
* Velika radost i zadovoljstvo je bila angažiranost u uključivanju naših učenika i djelatnika u program humanitarne udruge „Marijini obroci“. U svibnju je organiziran sastanak Vijeća učenika, na kojemu je angažirana Ivana Pudić, koja je glavna koordinatorica za Marijine obroke u Hrvatskoj. Ona je kroz interaktivno predavanje predstavila učenicima ciljeve i sadržaj rada Marijinih obroka, motivirala nas da pogledamo filmove „Dijete 31“ „Generacija nade“ i potaknula nas na uključivanje u dva osnovna projekta: utrku „Trčimo za obrok više“, koja se trebala održati 9. 6. 2018., ali je zbog nevremena odgođena i projekt „Ruksak“. Dodatnim informacijama pedagoginje učitelji i učenici su se rado uključili u ovaj projekt, tako da smo na kraju školske godine skupili s radošću 102 ruksaka, koji su dostavljeni u Zagreb.
* Osobno stručno usavršavanje – sudjelovanje na županijskim imeđužupanijskimstručnim skupovima pedagoga i drugih suradnika, na kojima su aktualizirane brojne teme:
1. Uzroci i posljedice nasilja-značaj međuresorne suradnje -međužupanijski stručni skup pedagoga i psihologa, Osijek, 20. kolovoza 2017.
2. Helping-faza III-projekt pružanja pomoći u nastavi učenicima s teškoćama u razvoju- uvodna konferencija, Slavonski Brod, 26. kolovoza 2017.
3. Vrednovanje, praćenje i ocjenjivanje- ŽSV pedagoga OŠ i SŠ- Slavonski Brod, 30.kolovoza 2017.
4. Stručna konferencija „Izazovi zaštite djece na Internetu“- Centar za nestalu i zlostavljanu djecu, Osijek, 21. studeni 2017.
5. Odgojna uloga odraslih u prevenciji ovisnosti djece i mladih(Modeli suradnje škole i roditelja, Kako razgovarati s mladima u problemu? Prikaz rezultata ankete,Osobe od povjerenja, Komunikacija iz dva kuta, Izvješće s državne smotre preventivnih strategija u odgojno-obrazovnim ustanovama održane u Primoštenu 16.-18.listopada 2017.;Tjedan nenasilja, primjer međusektorske suradnje u preventivnom radu) –ŽSS voditelja ŠPP, Nova Gradiška,11.prosinca 2017.
6. Izvješće sa državnog stručnog skupa (Vodice,10.-11.2017.), Razvijanje profesionalnih kompetencija stručnih suradnika pedagoga, Svaki učenik može uspjeti, Smotra ŠPP , Osijek-izvješće, Kako prepoznati ovisnost i što poduzeti – ŽSS pedagoga OŠ i SŠ Slavonski Brod,18. prosinac 2017.
7. Profesija i hobi - ŽSV pedagoga OŠ i SŠ, Nova Gradiška, 24. travnja 2018.

**Rad školske knjižnice**

Djelatnost školske knjižnice dio je odgojno-obrazovnog i knjižničnog sustava i izravno je uključena u nastavni proces i učenje u školi kroz sve segmente djelatnosti školske knjižnice (*neposredni odgojno-obrazovni rad, stručno-knjižnični rad, kulturna i javna djelatnost i stručno usavršavanje*).

Knjižničnim fondom koristila se ove godine većina učenika i nastavnika naše škole. Najčešće su posuđivana djela za obveznu lektiru učenika, stručno usavršavanje nastavnika te knjige za slobodno čitanje.

 Broj tekućih naslova periodike je 13 što je povećanje za 1 naslov od prošle godine. Kontinuirano je vođena distribucija dječjih časopisa (Prvi izbor, Smib, Modra lasta, Moj planet).Temeljemvećeg broja pretplata ostvarili smo gratis primjerke za školsku knjižnicu časopisa Modra lasta, Smib, Prvi izbor i Moj planet. Učenici su svakodnevno boravili u knjižnici tijekom slobodnih sati do izvannastavnih aktivnosti. Tijekom tih sati individualno sam ih upoznavala s knjižničnom građom, načinom korištenja i ponašanjem u knjižnici. Organizirana je podjela besplatnih udžbenika za učenike koji ostvaruju to pravo temeljem prihoda po članu obitelji. Udžbenici se vraćaju krajem nastavne godine i ponovo koriste sljedeće godine.

 *Neposredna odgojno - obrazovna djelatnost školske knjižnice* obuhvaća: rad s učenicima, suradnju s učiteljima te pripremanje i planiranje odgojno - obrazovnog rada.

Rad s učenicima- tijekom školske godine odvijao se kontinuirano kroz razvijanje navika posjećivanja knjižnice, upućivanje učenika u rad knjižnice, razvijanje čitalačkih sposobnosti učenika, pomoć pri izboru knjiga te kroz sate medijske kulture i knjižnično-informacijskog područja.Održani su sati knjižnično informacijskog područja (KIP) za većinu razrednih odjela. Prilikom posjeta učenika područnih škola obavljeno je upoznavanje s funkcijom i načinom rada školske knjižnice.

Učenici ( posebno mlađi uzrast, obzirom na manji broj sati u nastavi), svakodnevno koriste knjižnicu poslije nastave da bi ovdje napisali domaću zadaću, upoznali se sa sadržajem referentne literature i časopisa, družili se i igrali društvene igre.

Stariji učenici znatno više koriste knjižnicu da bi proširili svoje znanje koristeći referentnu građu, što je dogovor knjižničara i pojedinih učitelja predmetne nastave unutar aktualnih projekata ili nastavnih tema.

Suradnja s učiteljima – ostvarena je tijekom školske godine. Obuhvaća suradnju oko nabave lektirnih naslova, stručne literature, suradnju oko rasporeda čitanja lektire po razredima, održavanja sati u knjižnici.

Poslovi *knjižničnog poslovanja* obavljani su kontinuirano tijekom školske godine, a obuhvaćaju: nabavu knjižne građe, tehničku obradu knjiga, inventarizaciju knjižnog fonda i AV-građe, signiranje i zaštitu građe, rekatalogizaciju i reinventarizaciju cjelokupnog knjižničnog fonda radi stvaranja zapisa u programu Metel.

O*rganizacija i vođenje rada u knjižnici*

Knjižnični fond povećan je za 670 svezaka od prošle školske godine, od toga 625 svezaka lektirnih djela, nastavnički fond 9 svezaka, 2 sveska zavičajne zbirke te 2 filma na DVD-u. Sveukupna vrijednost nabave je 47.113,91 od čega je 626 svezaka kupljeno u vrijednosti 45.653,91 kn, a ostatak nabave odnosi se na poklonjene knjige u vrijednosti 1460,00 kn. Tijekom ove školske godine nabavljeno je, inventarizirano, klasificirano i dano na korištenje ukupno 670 novonabavljenih svezaka knjižne građe. Osim novonabavljenih, nastavlja se s uvođenjem građe u Metel radi automatizacije posudbe i informatizacije ukupnog stručnog dijela posla. Ukupan lektirni fond unesen je u Metel, a nastavlja se s unošenjem nelektirnih, stručnih i referentnih naslova.

*Stručno usavršavanje*

1. 1. ŽSV školskih knjižničara Brodsko-posavske županije 18. listopada 2017. Gradska knjižnica Slavonski Brod
2. Edukacijska radionica za rad u sustavujedinstvenog elektroničkog prikupljanja statističkih podataka o poslovanju knjižnica, 17. 5. 2018. Gimnazija Matija Mesić
3. 2. ŽSV školskih knjižničara Brodsko-posavske županije, 30. 5. 2018. Ekonomsko –birotehnička škola

# REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA

## Pristup planiranju i programiranju

Učitelji su i ove godine izradili izvedbene godišnje planove i programe rada za svoje predmete na osnovu Nastavnog plana i programa za osnovnu školu, naputaka savjetnika sa stručnih skupova i postavljenih ishoda, uvažavajući sadržaje novih kurikuluma.

Uz Godišnji plan i program rada, izrađen je Školski kurikulum, temeljen na Nacionalnom okvirnom kurikulumu. Sve aktivnosti škole, koje nisu redovna nastava, planirane su na kurikularni način, dakle izborna, dodatna, dopunska nastava, izvannastavne i izvanškolske aktivnosti, izvanučionička nastava, školski projekti, kulturna i javna djelatnost. Za sve slične aktivnosti, programe i projekte u školi učitelji su utvrđivali i konkretizirali ciljeve, namjenu, nositelje aktivnosti, način realizacije, troškovnik, način vrednovanja i način korištenja rezultata vrednovanja.

Prema „Programu međupredmetnih i interdisciplinarnih sadržaja građanskog odgoja i obrazovanja za osnovnu i srednju školu“, te preporuka koje je izdalo MZOS izradili smo izvedbene programe GOO za pojedine razrede i nastavne predmete, koji su realizirani tijekom godine uz primjerenu evidenciju realiziranih sadržaja u dnevnicima rada.

U razvojnom planu škole, u uvodnom dijelu školskog kurikuluma, postavili smo nekoliko prioritetnih područja unapređenja: poboljšanje međuljudskih odnosa svih sudionika odgojno-obrazovnog procesa, vrednovanje učeničkog napretka i postignuća, poučavanje i učenje, stručno usavršavanje djelatnika škole i odgojno djelovanje škole. Kada bi se analizirali mjerljivi pokazatelji ostvarenih ciljeva svakog od ovih područja unapređivanja, moglo bi se zaključiti da smo još uvijek daleko od zadovoljavajućeg stanja. Međutim, djelovanje i vizija škole je živi, dugoročni proces, koji sve više napreduje i svakodnevno se mijenja, te u svakom od navedenih područja ima napretka i očitih postignuća, ili bar otvorenosti i dobre volje za napredovanje. Svjesni smo da se poboljšanje cjelokupnog odgojno-obrazovnog rada u školi temelji na dobrim međuljudskih odnosima svih u školi, što treba ustrajno njegovati i poticati.

I dalje je vrlo aktualna praktična primjena Pravilnik o kriterijima za izricanje pedagoških mjera (NN 94/2015.), kojeg smo uz Kućni red škole detaljno proradili s roditeljima i učenicima. Uz to smo na početku i tijekom školske godine podsjećali učenike na jasno postavljene kriterije ocjenjivanja vladanja učenika kroz njihov odnos prema radu, učenicima, učiteljima i ostalim djelatnicima, školskoj imovini,te društvenom i prirodnom okružju. Broj izrečenih opomena i ukora je u odnosu na prošlu i ranije školske godine je povećan.

I u ovoj školskoj godini bilo je pojedinačnih slučajeva neprihvatljivog ponašanja učenika i incidentnih situacija povremenog negativnog ozračja i nasilja u nekim razrednim odjelima, koje smo suradnjom s roditeljima i radom s učenicima uspješno rješavali.

**Razredne knjige i imenici, matična knjiga**,kao i ostala pedagoška dokumentacija ažurno su vođeni, zaključeni i od strane ravnateljice i pedagoginje pregledani na kraju školske godine. Uspjeh učenika i ostali podaci o učenicima su ažurno uneseni u e-maticu.

Evidencija dodatnog rada s naprednim učenicima i rada izvannastavnih aktivnosti ažurno je vođena i dalje u posebnim bilježnicama – Dnevnicima rada. Uredno su vođene evidencijske liste za dopunsku nastavu, kao i za dopunski rad na kraju školske godine.

Ovo je peta godina elektroničkih upisa učenika 8. razreda u srednju školu, preko sustava NISpuSŠ, koji je načinjen u suradnji MZOŠ i CARnet-a, a po uzoru na upise na visoka učilišta. Elementi i kriteriji upisa, kao i rokovi u kalendaru aktivnosti nalaze se u „Pravilniku o elementima i kriterijima za izbor kandidata za upis u 1.razred SŠ“ (NN 49/15.),donesenom prošle godine, kao i u ovogodišnjoj „Odluci o upisu učenika u 1. razred SŠ u školskoj godini 2017/18.“ (NN 47/18.). U odnosu na ranije školske godine uočili smo da učenici i roditeljijošmanje čitaju naputke i objašnjenja o svim detaljima upisa, kao i važne datume u kalendaru upisa koje sadržava sami sustav, a više se oslanjaju na svoju praktičnu snalažljivost u radu na računalu, što su pokazala njihova spontana pitanja i reakcije.

Kao i ranijih godina, nakon zaključavanja odabira obrazovnih programa 10. srpnja 2018. učenici i roditelji su 11. srpnja 2018. potpisali prijavnice. 13. srpnja 2018. u 12.00 sati zaključane su konačne ljestvice poretka, a u vremenu 13.-19. srpnja 2018. učenici su nosili upisnice u srednju školu, uz pripadajuću dokumentaciju. Svi učenici su na kraju uspješno upisani u srednju školu. Jedna učenik s teškoćama u razvoju imala je izravan upis preko Ureda Državne uprave županije. Dodatne bodove je dobilo šest učenika na osnovu zdravstvenih teškoća, jedna učenica na temelju otežanih uvjeta života, tri učenika na osnovi pripadnosti Romskoj nacionalnoj manjini

## Realizacija nastavnog plana i programa

Kako bi učenike što više motivirali za učenje i razvili njihov interes i ljubav za školu, učitelji su primjenjivali različite metode, tehnike rada i strategije poučavanja, integriranu nastavu, rad u skupinama, izvanučioničku nastavu, terensku nastavu, projektnu nastava i slično.

**Izleti učenika i učeničke ekskurzije**

Izleti i ekskurzije organizirani suu skladu s Pravilnikom o izvođenju izleta, ekskurzija i drugih odgojno-obrazovnih aktivnosti izvan škole (Narodne novine“ 67/2014, 81/2015.) i prema Godišnjem planu i programu rada škole za 2017./2018. godinu.Realizirane su kao izvanučionička ili terenska nastava, uz prethodnu pripremu učenika, s planiranim zadacima i ciljevima. Svi izleti i ekskurzije organizirani su i izvedeni uz pismenu suglasnostroditelja.

 Navodimo pregled ostvarenih izleta i ekskurzija po razredima i mjestima putovanja.

Prvi razred

Proljeće u mome mjestu – zajednički izlet i susret svih učenika u PŠ Brodski Varoš- 01.06. 2018.- učitelji Ivana Pitlović, Renata Hercog, Mihaela Jukić i Ana Dangubić.Izlet je realiziran u školskom dvorištu PŠ Brodski Varoš, gdje se nalazi gnijezdo čuvenih i nadaleko poznatih roda Malene i Klepetana.

Drugi razred

Jednodnevni izlet učenika drugih razreda pod nazivom „Čari užeg zavičaja“ proveden je u suradnji s agencijom Astralis-travel d.o.o. Slavonski Brod dana 28.05.2018. godine. Sudjelovali su učenici 2a, 2b i 2c razreda u ukupnom broju 59 učenika i učitelji Martina Mirosavljević, Ivona Matić i Tanja Stjepanek.

Sadržaj jednodnevnog izleta: tvrđava Brod i muzej tambure, zoološki vrt obitelji Milec u Ruščici, ranč Marin u Garčinu uz atraktivno jahanje. Posjetili su eko etno selo „Stara Kapela“ – tipično slavonsko selo s tradicijskim kućama i imanje s bogatom etnografskom zbirkom.

Treći razred

Jednodnevni izlet učenika trećih razreda proveden je u suradnji s agencijom „APP byarriva“ iz Požege dana 29.05.2018. godine. Sudjelovali su učenici 3a, 3b, 3c i 3-i/4d razreda u ukupnom broju 66 učenika i učitelji Tomislav Vidošević, Lucija Nikičić, Zrinka Marić, Marina Ćosić Tubić i učiteljica na stručnom osposobljavanju Dragana Ključević.

Sadržaj jednodnevnog izleta: posjet Galeriji Ivana Meštrovića u Vrpolju, Đakovo – razgled jezgre grada, Katedrale te posjet jednoj od najstarijih pastuharni lipicanaca u Europi, obilazak zoološkog vrta Bizik i Našice – dvorac Pejačević.

Četvrti razred

Jednodnevni izlet učenika četvrtih razreda proveden je u suradnji s agencijom APP Turizam, Požega – poslovnica Slavonski Brod dana 12.10.2017. godine. Sudjelovali su učenici 4a, 4b, 4c razreda u ukupnom broju 59 učenika i učitelji Svjetlana Brezicki, Mirjana Jurić, Željka Krištić.

Sadržaj jednodnevnog izleta: Zračna luka, Tehnički muzej, Obilazak Gornjeg Grada, Muzej iluzija, Zoološki vrt.

Peti razred

Jednodnevni izlet učenika petih razreda proveden je u suradnji s agencijom VB tours Slavonski Brod dana 1.06.2018. godine. Sudjelovali su učenici 5a, 5b, 5c razreda u ukupnom broju 60 učenika i učitelji Maja Ervaćinović, Dragica Kokotović i Višnja Kokanović.

Sadržaj jednodnevnog izleta: Park prirode Kopački rit sa bogatim ZOO rezervatom, dvorac Tikveš, Osijek - stara jezgra grada, obilazak zoološkog vrta te posjet Muzeju Slavonije i Baranje- jedan od najstarijih muzeja.

Šesti razred

Jednodnevni izlet učenika šestih razreda proveden je u suradnji s agencijom VB tours Slavonski Brod dana 5.06.2018. godine. Sudjelovali su učenici 6a, 6b, 6c razreda u ukupnom broju 50 učenika i učitelji Ivana Krešić, Irena Holik i Ivan Kovačić.

Sadržaj jednodnevnog izleta: Krapina – posjet muzeju krapinskih neandertalaca, Trakošćan i obilazak dvorca sa svojom povijesnom ostavštinom.

Osmi razred

Jednodnevni izlet učenika osmih razreda proveden je u suradnji s agencijom VB tours Slavonski Brod dana 1.06.2018. godine. Sudjelovali su učenici 8a i 8b razreda u ukupnom broju 48 učenika i učitelji Silvija Grgurić, Saša Bumbić i Ivor Mikolčević.

Sadržaj jednodnevnog izleta: Krapina – posjet muzeju krapinskih neandertalaca i Sv. Martin na Muri.

VIŠEDNEVNE EKSKURZIJE

Sedmi razred

Dvodnevna školska ekskurzija učenika sedmih razreda provedena je u suradnji s agencijom „Astralistravel“ Slavonski Brod dana 7. i 8.06.2018. godine. Sudjelovali su učenici 7a, 7b i 7c razreda u ukupnom broju 54 učenika i učitelji Ivana Bešlić, Marina Kolobarić i Tajana Novak.

Sadržaj ekskurzije obuhvaćao je obilazak Nacionalnog parka Krka i potom nastavak putovanja u grad Zadar. Razgledale su se znamenitosti grada Zadra a u povratku zaustavljanje u Smiljanu i posjet Memorijalnom centru „Nikola Tesla“.

PROJEKT „POSJET UČENIKA OSMOG RAZREDA VUKOVARU“- uvršten je u osnovnoškolski kurikulum predmeta Povijest za osmi razred,

Dvodnevna terenska nastava osmih razreda provedena je u organizaciji Memorijalnog centra domovinskog rata Vukovar (MCDR Vukovar) i Ministarstva znanosti i obrazovanja.

Sudjelovali su učenici 8a i 8b razreda u ukupnom broju 49 učenika i učitelji Silvija Grgurić, Saša Bumbić i Ivor Mikolčević.

 **Projekti**

* *„***Helping**“ –**faza III -projekt pružanja pomoći** u nastavi učenicima s teškoćama u razvoju u osnovnim školama u Slavonskom Brodu, zahvaljujući kojemu su3 učenika s teškoćama u razvoju imalapomoćnika u nastavi. Ukupna vrijednost projekta je 9.241.567.20 kn, a iznos bespovratnih sredstava je 8.000.000,00 kn. Razdoblje provedbe projekta je od 27.7.2017. do 26.7.2021.

Na kraju ove nastavne godine ponovo smo iskazali potrebu za pomoć u nastavi za još 3 učenika, argumentirajući njihove potrebe i prikupljajući opsežnu dokumentaciju o njihovim teškoćama. Kako je ove godine završila osnovno obrazovanje jedna učenica s posebnim potrebama koja je imala pomoćnicu u nastavi, nadali smo se da će nam ta pomoćnica u nastavi ostati kao pomoć za dvoje djece koji pohađaju isti razredni odjel. Međutim, povratna informacija Razvojne agencije Grada u srpnju 2018. je bila negativna, tako nam ostaju i dalje pomoćnici u nastavi za samo dvoje učenika.

* Škola je bila uključenau**„Lunch box“**–faza II, projekt školske prehrane za 57 naših učenike u riziku od siromaštva (Grad SB). Ukupna vrijednost projekta je 1.475.562.59 kn.
* Projekt **Male kreativne socijalizacijske skupine,** koji se već godinama održava u nekim gradskim školama, realiziran je po prvi puta i u našoj školi. Radi se o preventivnom programu rada kroz pedagoške radionice sa skupinom od 12 učenika 3. i 4, razreda, koji imaju neke specifične teškoće u socijalnom i emocionalnom razvoju u smislu poteškoća u koncentraciji i pažnji, socijalnoj prilagodljivosti i u sličnim odnosima sa vršnjacima. Voditelji rada skupine bila je pedagoginja kao stručni suradnik u školi i socijalna radnica kao stručna suradnica iz CZSS. Rad je uspješno organiziran u vremenu od siječnja do kraja nastavne godine, u popodnevnim satima, nakon redovne nastave, jedanput tjedno, u trajanju od dva školska sata. Detaljna izvješća o radu, uz evidenciju o nazočnosti i evaluaciju rada od strane sudionika, redovno se podnose CZSS.
* **Projektom „Ruksak“**u okvir,humanitarnih aktivnosti „Marijini obroci“ u školi je krajem nastavne godine prikupljeno 102 ruksaka sa propisanim sadržajem, za djecu u Africi.
* **Projekt intenzivne edukacije učitelja informatike** zbog uvođenja novog kurikuluma redovne nastave informatike za učenike 5. i 6. razreda u školskoj godini 2018. /2019. Započeo je u siječnju 2018. s učestalim webinarima i intenzivnim, brojnim i zahtjevnim zadacima preko CARNet-ovog sustava Loomen.
* **„Želim stablo“**projekt u kojem smo sudjelovali na inicijativu učiteljice informatike i prijavljivanjem na istoimeni natječaj izdavačke kuće Profil Klett. U projekt je ušlo oko 100-tinjak škola iz cijele Hrvatske. Projekt je realiziran od siječnja do kraja travnja 2018., a njime se željelo potaknuti promicanje i primjena STEM područja kao i međupredmetna povezanost. Naš projekt osmislili smo tako što smo posadili žireve i uspjeli uzgojiti tri mala hrasta koje ćemo kada malo ojačaju zasaditi u blizini školskog dvorišta. Ponosni smo i zadovoljni što nam je projekt uspio, jer smo po našem mišljenju imali jednu od najoriginalnijih ideja budući da smo se držali naslova projekta „Želim stablo“ i da smo sadnjom žira uspjeli dobili hrast koji je upravo karakterističan za ovo naše područje, a također je simbol dugovječnosti i moći. Koliko je ta naša ideja bila prepoznata govori i činjenica da je početkom lipnja 2018. izašao članak o tome u Večernjem listu.

 U projektu su sudjelovali učenici razredne nastave (2.b i grupa cvjećara 3. razreda) zajedno s učiteljicom Ivonom Matić, grupa ekologa 7.razreda s učiteljicom Ivanom Bešlić, te učenici 6. i 7. razreda izborne nastave informatike. Koordinator svih aktivnosti u projektu bila je Edita Kovačević, učiteljica informatike. Na nastavi informatike učenici 6. razreda su uz njenu pomoć isprogramirali da micro:bit vrši zalijevanje posađenih biljaka, te su izradili prezentaciju o cijelom projektu, dok su učenici 7. razreda obradili podatke u MS Excel-u i grafički ih prikazali.

* „**DABAR**“- učenici 5. i 6. razreda sudjelovali su ove godine na Međunarodnom natjecanju iz informatike i računalnog razmišljanja, koje je održano u tjednu od 13.-17.11.2017. na CARNet-ovom sustavu Loomen. Organizator natjecanja za Hrvatsku je udruga „Suradnici u učenju“, uz podršku Hrvatskog saveza informatičara, Visokog učilišta Algebra i CARNet-a. Pokrovitelj natjecanja je Ministarstvo znanosti i obrazovanja. Natjecanje se odvijalo po kategorijama i učenici naše škole učestvovali su u kategoriji KiloDabar koja obuhvaća učenike 5. i 6. razreda. Budući da su se učenici po prvi puta susreli s ovakvom vrstom zadataka, koja potiče i razvija logičko i računalno razmišljanje, povratne informacije su bile više nego dobre. Prema konačnim rezultatima čak 5 učenika naše škole plasiralo se među 10% najboljih u svojoj kategoriji i dobilo zaslužene diplome.
* U sklopu Tjedna informacijskih znanosti, od 4.-10. prosinca 2018, naša škola je sudjelovala u projektu **Sat kodiranja (HourofCode)**. Projekt uključuje održavanje radionice kojoj je cilj uvesti učenike u „svijet programiranja“ na zanimljiv i njima pristupačan način. U projektu su sudjelovali učenici 6. razreda koji su pokazali veliko oduševljenje i interes za ovakav oblik rada.
* Kao i svake godine u veljači se obilježava Dan sigurnijeg Interneta. Ove godine je taj dan bio 6. veljače 2018. pod motom: Stvaranje, povezivanje i dijeljenje poštovanja: **Bolji Internet počinje s vama**. Ovaj dan je prikladno obilježen u suradnji s Centrom za sigurniji Internet (CSI), pedagoginjom i učiteljicom informatike. Učenicima je kroz niz prezentacija i razgovora skrenuta pažnja na promicanje sigurnijeg i odgovornijeg ponašanja na Internetu, kao i uporaba sve prisutnije online tehnologije među djecom i mladima. Učenici su kroz niz igrica koje se nalaze na portalu <http://petzanet.hr/igre> imali priliku pokazati svoje znanje o poznavanju sigurnosti na Internetu kao i pravilima lijepog ponašanja. Neki učenici su pristupili rješavanju web kviza i pokazali zavidno znanje (95%).
* **„Reciklasičari za ljepšu našu“** je ekološko edukativno-glazbeni natječaj za djecu i mlade u organizaciji Fonda za zaštitu okoliša i energetsku učinkovitost i Ministarstva zaštite okoliša i energetike, u koji su se uključili učenici 6.a razreda sa učiteljicom glazbene kulture. Zadatak je bio da se kroz kreativne radionice izrade glazbeni instrumenti od različitih vrsta otpada: papira, stakla, metala, plastike, tekstila i sličnog otpada, s ciljem edukacije djece i mladih o važnosti očuvanja prirode, recikliranja i pravilnog postupanja s otpadom. Sudjelovanjem u natječaju učenici su otkrivali kolike mogućnosti u sebi kriju stari ili odbačeni predmeti, razvijajući ujedno svoje kreativne sposobnosti. Tko su nosioci tri glavne nagrade i proglašenje 30 najboljih radova sudionika natječaja, među kojima je i rad naših učenika „Obwisanasana“ obznanjen je 5. 6. 2018., na Dan zaštite okoliša.
* Planirani **projekt Kad se male ruke slože“ - razvoj poduzetničkih vještina** učenika je i ove godine vrlo uspješno realiziran kroz redovnu nastavu, dodatnu nastavu i niz aktivnosti i akcija naših učenika i učitelja, uključenih u različite skupine INA. Učenici su izrađivali uporabne prigodne predmete, ukrasne predmete, prigodne čestitke i kolače, koje su uz blagdan Božića, Uskrsa i proslavu Dana škole prodavali na prodajnim izložbama, u cilju kreativnog izražavanja, razvoja poduzetničkog duha i stjecanja poduzetničkih kompetencija.
* **Večer matematike**je i ove godinevrlo uspješno realiziran u školi. Ovaj projekt je pokrenut prošle školske godine u organizaciji Hrvatskog matematičkog društva, a realizira se kroz skup interaktivnih radionica u kojima učenici kroz igru i natjecanja otkrivaju zabavnu stranu matematike. Time je dokazano kako i učenje matematike može biti zanimljivo i u svakodnevnom životu vrlo primjenljivo. - 7. 12 2017.
* Po brojnosti uključenih učenika ističe se projekt **Klokan bez granica** – međunarodno natjecanje iz matematike, u kojem je ove godine sudjelovao ukupno 85 učenika 2.-8. razreda.
* Učenici 8. razreda (49 učenika) sudjelovali su i ove godine u dvodnevnom nacionalnom projektu MZOS **„Posjet učenika 8. razreda Vukovaru**“, u organizaciji Memorijalnog centra Domovinskog rata Vukovar“, gdje su pobijedili u već tradicionalnom kvizu znanja. – listopad 2017.
* **Projekt „Spelling Bee“, natjecanje u sricanju u engleskom jeziku**na nivou grada- realiziran je vrlo uspješno na inicijativu učiteljica engleskog jezika.

 Tijekom godine je realiziran čitav niz manjih učeničkih projekata,koji su vezani uz različite teme integrirane ili izvanučioničke nastave, koji su okupljali velik broj učenika škole, ili samo određene razrede, ili su ih provodili učitelji u nastavi različitih nastavnih predmeta, a koji su realizirani s određenim ciljem, planiranim u kurikulumu škole.

## Rad i postignuća učenika u redovitoj i izbornoj nastavi

Svih 246 učenika razredne nastave pozitivno je ocijenjeno:

* Odličan uspjeh – 141 učenika (57,32%)– 2 učenika manje u odnosu na prošlu godinu;
* Vrlo dobar uspjeh – 77 učenika (31,30%) – za 19 učenika manje u odnosu na prošlu godinu- 96 vrlo dobrih;
* Dobar uspjeh – 27 učenika (10,97%) – prošle godine 22 učenika;
* Dovoljan uspjeh -1 učenik (0,41 %) –prethodne dvije godine nijedan učenik razredne nastave nije prošao dovoljnim uspjehom;

Srednja ocjena uspjeha učenika razredne nastave je 4,46 (ista kao i prošle godine ). (Prilog 1.)

**Dopunski rad**

Dopunski rad je i ove godine organiziran prema naputcima o potrebnom broju sati i načinu rada u vremenu od 19. do 28.lipnja 2018.

Od 218 učenika predmetne nastave 207 (94,95 %) je pozitivno ocijenjeno, jedna učenica (0,46 %) 7. razreda je s tri negativne ocjene (povijest, biologija i kemija) upućena na ponavljanje razreda. a 10 (4,59 %) učenika je upućeno na dopunski rad iz tri nastavna predmeta: matematika, povijest i biologija. Ukupan broj negativnih ocjena je 11, a detaljan prikaz negativnih ocjena po predmetima i razrednim odjelima nalazi se u sljedećoj tablici:

|  |  |
| --- | --- |
| **Nastavni predmet** | **Broj negativnih ocjena po razrednim odjelima** |
| **5.a** | **5.b** | **5.c** | **6.a** | **6.b** | **6.c** | **7.a** | **7.b** | **7.c** | **8.a** | **8.b** | **Ukupno** |
| ***Matematika*** | - | - | 1 | - | 1 | 2 | - | - | - | - | - | 4 |
| ***Povijest*** | - | 1 | - | - | 1 | 1 | - | - | 3 | - | - | 6 |
| ***Biologija*** | - | - | - | - | - | - | - | 1 | - | - | - | 1 |
| ***UKUPNO*** | **0** | **1** | **1** | **0** | **2** | **3** | **-** | **1** | **3** | **0** | **0** | **11** |

S jednom negativnom ocjenom ocijenjeno je 9 učenika, a 1 učenik s dvije negativne ocjene. Najveći broj negativnih ocjena učenici su imali iz povijesti -6 negativnih ocjena, iz matematike su 4 negativne ocjene, iz biologije jedna negativna ocjena.

U odnosu na prošlu i pretprošlu školsku godinu smanjio se broj učenika koji je upućen u dopunski rad. Prošle godine je dopunski rad bio organiziran za ukupno 12 učenika , s ukupno 14 negativnih ocjena, a pretprošle godine čak 28 učenika, s ukupno 35 negativnih ocjena iz 5 nastavnih predmeta– 21 učenik s jednom i 7 učenika s dvije negativne ocjene.

Svi učenici su pozitivno ocijenjeni nakon dopunskog rada, stoga nije bilo potrebe za organiziranjem popravnog ispita na kraju školske godine.

**Uspjeh učenika nakon dopunskog rada**

Svi učenici viših razreda upućeni na dopunski rad pozitivno su ocijenjeni, što pokazuju i sljedeći podaci:

* 65 učenika (29,82%) postiglo je odličan uspjeh ( prošle školske godinebila su 63 odlična učenika);
* 92 učenika (42,20%) postigla su vrlo dobar uspjeh (prošle školske godine vrlo dobrih je bilo za 12 manje-80);
* dobar uspjeh ostvarilo je 59 učenika (27,06%) što je za 18 manje u odnosu na prošlu godinu kada ih je bilo 77 ;
* 1 učenik(0,46 %) jeprošao dovoljnim uspjehom, prošle godine 2 učenika;
* 1 učenica (0,46 %) –nedovoljan uspjeh.

(Prilog 2.)

Srednja ocjena učenika predmetne nastave nakon dopunskog rada je 4,00 (slično kao prošle godine -3.97). (Prilog 2.)

**Konačni uspjeh svih učenika škole od prvog do osmog razreda**, nakon dopunskog rada je sljedeći:

* 206 učenika (44,40 %) postiglo je odličan opći uspjeh (isti broj kao i prošle školske godine)
* 169 učenika (36,42%) postiglo je vrlo dobar opći uspjeh (u prošloj školskoj godini 7 učenika više– 176 učenika);
* 86 učenika (18,53%) ostvarilo je dobar opći uspjeh (u prošloj školskoj godini 99 učenika,13 učenika manje);
* 2 učenika (0,43%) prošla su s dovoljnim uspjehom, isto kao i prošle školske godine.
* 1 učenica – (0,22%) nedovoljan uspjeh- upućena na ponavljanje razreda.

Srednja ocjena uspjeha svih učenika škole nakon dopunskog rada je 4,23 (prošle godine.4,21) (Prilog 3.)

**Pohvale i nagrade učenika**

Pohvaljeno je ukupno 86 učenika (18,53%) svih razreda, 70 učenika (28,46 %) razredne nastave i 16 učenika (7,34 %) predmetne nastave. Svi pohvaljeni učenici imali su prosjek ocjena 5,00. Prošle godine je broj pohvaljenih bio 76, tj. za 10 manje; u razrednoj nastavi 64 i u predmetnoj 12 učenika.

Tijekom godine nagrađeno je ukupno 19 (4,04 %) učenika; prošle godine je nagrađeno ukupno 15 učenika, dakle 4 učenika manje.Prilikom Dana škole prigodno je nagrađeno 7 učenika (dva učenika 7. razreda i 5 učenika 8.razreda), koji su postigli zapažene rezultate osvojivši neko od prva tri mjestana županijskim natjecanjima u znanju i vještinama. Imena ovih učenika navedena su u poglavlju o dodatnoj nastavi i radu s darovitim učenicima.

Na kraju školske godine odabranim knjigama nagrađeno je 12 učenika 8. razreda koji su svih osam godina postizali odličan uspjeh i uzorno vladanje. To su sljedeći učenici: Ines Lukić 8.a, FranBalen 8.a, Patricija Adlešić8.a, Mara Šimić 8.a, Nika Balen 8.a, Ivan Marić 8.a, Marin Blažinkov 8.b., Matea Ećimović 8.b, Ana Gajger 8.b, Nora Kljajić 8.b, Kristina Moškun 8.b i Domagoj Zeba 8.b. Osobito se bili pohvaljeni i nagrađeni oni učenici koji su svih osam godina prolazile s 5,00 i svestrano se zalagali i bili izvrsni u svim nastavnim područjima. Inače je većina učenika osmog razreda bila vrlo osobita i u ponašanju i u obrazovnim postignućima.

**Pedagoške mjere i vladanje učenika**

Tijekom školske godineizrečene suneke od pedagoških mjera za ukupno 10 učenika,u cilju prevencije različitih oblika neprihvatljivog ponašanja,Opomene su izrečene za pet učenika: Matej Pandurović 5.b,Gabriel Rudić 5.c, Mihael Levicki 5.c, Cvitan Božinović 5,a, Luka Miletić 6.c. Strogi ukor je izrečen za učenika Josipa Jelića 7.c, a ukor za četiri učenika:Anastazija Bobić 7.c, Lana Petraković 7.c, Leona Filajdić 7.c, Antonio Barbarić 7.c.

**Opisne ocjene vladanja učenika** na nivou škole su sljedeće:

* 421 (90,73 %) učenika – uzorno vladanje (prošle godine 457 učenika, odnosno 94,6 %, tj. za 36 učenika više )
* 43 (9,27 %) učenika– dobro vladanje (prošle godine 26 učenika, odnosno 5,4%, tj. za 17 učenika manje)
* Nijedan učenik, kao ni prošle školske godine, nije imao loše vladanje.

Od ukupno 246 učenika razredne nastave 237 (96,34 %) učenika razredne ocijenjeno je uzornim vladanjem, a 9 (3,66 %) učenika ima vladanje dobro. U odnosu na prošlu godinu smanjen je broj učenika nižih razreda sa uzornim vladanjem i povećan broj učenika s dobrim vladanjem (prošle godine 260 ili 99,62 % učenika je imalo uzorno vladanje, a samo je 1 učenik imao dobro vladanje.)

Među 218 učenika viših razreda 184 (84,40 %)ima uzorno vladanje, a 34 (15,60 %) učenika ima dobro vladanje. I među učenicima viših razreda je u odnosu na prošlu školsku godinu smanjen broj učenika s uzornim vladanje, a povećan broj učenika s dobrim vladanjem (prošle godine 197 (88,74 %) učenika je imalo uzorno vladanje, a 25 ili 11,26 % učenika imalo je dobro vladanje.

Smatramo da su opisne ocjene vladanja učenika ove godine realnije u odnosu na prošlu školsku godinu. Vrlo važno je da se osobito na početku školske godine s kriterijima opisnog praćenja i ocjenjivanja vladanja dobro upoznaju i učitelji, i učenici, i roditelji, kako bi se oni mogli svakodnevno i jednostavno praktički primjenjivati kontinuirano. Svakako treba s učenicima planirati različite načine pojedinačnog praćenja i samovrednovanja, kao i međusobnog vrednovanja učenika na nivou razrednog odjela. Zahvaljujući detaljnim zapažanjima od strane učitelja i učenika u razrednom odjelu, te stručnog suradnika pedagoga i ravnateljice, mogu se izbjeći situacije čestog neslaganja i nepovjerenje od strane roditelja učenika koji se u školi ne ponašaju uzorno i kojima se izriče opomena ili slična pedagoška mjera.

**Izostanci učenika**

Na kraju školske godine bilo je ukupno 22 489sati izostanaka učenika, najviše zbog kroničnih bolesti i bolničkog liječenja nekolicine učenika. To je prosječno 48,47 sati izostanaka po učeniku. Opravdanih je 22 350 sati (48,17 sati po učeniku) i neopravdanih 139 sati (0,30 sat po učeniku), slično kao prošle školske godine.

 Izostanci učenika su poseban problem za analizu, kojeg treba rješavati kontinuirano tijekom školske godine, pronalazeći uzroke i radeći na njihovom otklanjanju, uključujući roditelje, jer se radi o obaveznoj osnovnoj školi. Nerijetko upravo roditelji snose odgovornost za nemaran odnos pojedinih učenika i njihov odnos prema neopravdanim satima, odobravajući izostanke zbog nevažnih razloga.

U razrednoj nastavi bilo je ukupno 9 829 sati izostanaka (21,18 sati po učeniku), opravdanih 9 804 sata (21,13 sati po učeniku) i 25 (0,05 po učeniku) )neopravdana sata.

Učenici viših razreda izostali su ukupno 12660 sati (27,28 sati po učeniku), od kojih su 12 546(27,04 sati po učeniku) opravdana sata i 114 (0,25 sati po učeniku) neopravdana sata (prošle godine bilo je 134 neopravdanih sati).

**Suradnja s roditeljima**

Suradnji s roditeljima posvećivala se osobita pozornost. Na prvim roditeljskim sastancima na početku školske godine obvezne točke dnevnog reda bili su pravilnici, kućni red, detaljni kriteriji za opisne ocjene vladanja učenika, pravilnik o pedagoškim mjerama, izleti i ekskurzije učenika, izbor članova razrednog odbora i predstavnika u Vijeće roditelja, potpisivanje različitih suglasnosti roditelja i slično. Evidenciju održavanja roditeljskih sastanaka vodili smo na oglasnoj ploči škole.

 U svakom razrednom odjelu održana su tri do pet roditeljska sastanka, ukupno 102 roditeljska sastanka: u razrednoj nastavi 63, a u predmetnoj 39.

Na roditeljskim sastancima prorađene su različite prigodne teme pedagoško-psihološke i informativne prirode. Trajni cilj nam je uspostaviti s roditeljima što veću suradnju i partnerstvo, jer su samo tako moguća rješenja gorućih odgojnih problema i negativnih utjecaja društva i novih medija u nametanju izvrnutih moralnih vrijednosti.

Pedagoginja je, u suradnji s razrednicima, u okviru svog plana i programa rada i školskih preventivnih programa održala predavanja na nekoliko skupnih ili pojedinačnih roditeljskih sastanaka u cilju senzibiliziranja i poticanja roditelja na suradnju sa školom, u smislu prevencije nasilja, osobito elektroničkog i bolje međusobne komunikacije.

Osim ovih i već spomenutih tema na početku školske godine, evo pregleda tema koje su učitelji održali na roditeljskim sastancima tijekom godine:

* PČIP:Čitanje, Kakopomoći prvašićima? Načini, postupci i elementi vrednovanja učenika, spremnost djeteta za polazak u 1.razred, Polazak djeteta u 1. razred- Što nam je sve potrebno?– 1. razred.
* Izvanučionička nastava, Roditeljske vještine– 2. razred
* Kako učiti ? Maškare, Kako pomoći učeniku u svladavanju nastavnog gradiva, Utjecaj čimbenika na zdravlje, Nasilje u školi-podizanje tolerancije– 3.razred
* Sigurnost na Internetu, Nasilje u školi, Desetogodišnjak u razredu, Provođenje i obrada ankete o sigurnosti na Internetu(pedagoginja), Nasilje u školi, Prijelaz iz razredne u predmetnu nastavu (pedagoginja) – 4. razred
* Cyberbullying-nasilje preko Interneta, Kako se moje dijete snašlo u 5. razredu?- anonimni upitnik za roditelje 5.b;Marijini obroci, Projekt ruksak- 5.b; Koliko poznajemo svoje dijete?– 5. razred
* Micro bit; Marijini obroci- Projekt ruksak– 6. razred
* Marijini obroci- Projekt ruksak; Sigurnost djece na Internetu-tema i rezultati upitnika, Nasilje među vršnjacima-7.c (izvanredni roditeljski sastanak –pedagoginja), -7. razred
* E upisi-Prijave i upisi u SŠ za školsku godinu 2018./2019. (pedagoginja) – 8. razred.

**Individualni razgovori s roditeljima**

Individualnih razgovora s roditeljima ostvareno je ukupno 1 808 (3,9 po roditelju). U odnosu na prošlu školsku godinu kada su održana ukupno 2 000 razgovora (4,14 po roditelju),to su 192 kontakta manje.

S odrastanjem učenika kvaliteta suradnje s roditeljima slabi, a bilo bi dobro da je obrnuto. Statistički podaci pokazuju da su ostvarena ukupno 1 006 individualna susreta s roditeljima u razrednoj nastavi (u prosjeku 4,09 susreta po roditelju), a 802 u predmetnoj nastavi (3,68 susreta po roditelju). S roditeljima učenika nižih razreda ostvarena su 204 kontakta više nego s roditeljima viših razreda.

Neki roditelji pedagoški zanemaruju svoje dijete i dolaze u školu tek na poziv razrednika, a očekuju dobar uspjeh i ponašanje svoje djece. Za nekoliko roditelja slali smo i službene pozive, obavljajući zajednički razgovore, osvješćujući im problem nesuradnje, te njegove posljedice za učenika.

Na prijelazu iz razredne u predmetnu nastavu roditelji najintenzivnije i najkritičnije reagiraju na neuspjeh svoje djece, bez obzira na pravovremene savjete i upozorenja o promjenama objektivne naravi i normalnih psihofizičkih promjena odrastanja učenika.Roditelji učenika 5. razreda, ali i roditelji svih ostalih učenika intenzivno su poticani i upućivani na suradnju i individualne kontakte s predmetnim učiteljima u cilju učinkovitijeg rješavanja problema učenika u učenju i ponašanju. Međutim, roditelji često izbjegavaju individualne kontakte s predmetnim učiteljima i tako propuštaju mogućnost sprječavanja problema i neuspjeha u vrijeme i na mjestu gdje se oni događaju.

## Izborna nastava

**Izborna nastava vjeronauka**

U nastavu vjeronauka uključeno je ukupno 462 učenika 1.-8. razreda, što je 99,57% učenika u odnosu na ukupno 464 učenika u školi. Među učenicima koji pohađaju nastavu vjeronauka samo jedan učenik(0,22 %) pohađa nastavu islamskog vjeronauka, koji je organiziran izvan škole.

.

 **Izborna nastava njemačkog jezika**

Izborna nastava njemačkog jezikaorganizirana je za ukupno 157 učenika (55,28%) učenika od ukupno 284 učenika 4.-8. razreda, raspoređenih u 11 grupa:

* 39 ili 59,09 % od ukupno 66 učenika 4. razreda i
* 118 ili 54,13% od ukupno 218 učenika 5.-8. razreda.

 I ove godine je za nekolicina učenika 7. i 8. razreda organizirana i dodatna nastavu iz njemačkog jezik. Od sedam učenika 8. razreda koja su sudjelovala na školskom natjecanju iz njemačkog jezika, tri učenika su se po broju bodova plasirala na županijsko natjecanje, gdje su sva tri postigla izvrsne rezultate- 1., 2. i 3. mjesto. Učenici su stoga pohvaljeni i nagrađeni povodom Dana škole.

 I dalje je vrlo aktualan problem loših materijalnih uvjeta, nedostatka opreme i loše organizacije izvođenje ove izborne nastave. Ubuduće je svakako potrebno iznaći rješenje i poboljšanja uvjeta za bolje materijalne uvjete i bolju organizaciju rada izborne nastave.

Za ovu izbornu nastavu učenici se uključuju na kraju 3. razreda, u dogovoru s roditeljima. Često se događa da roditelji iz nekih svojih razloga i motiva na silu upisuju djecu, koja po procjeni razredne učiteljice ne mogu uspješno pratiti redovnu nastavu, a kamoli i program izborne nastave ovog stranog jezika. Stoga učenici nerijetko pokazuju problem kroz nemotiviranost, slabija postignuća i probleme u ponašanju upravo na satima izborne nastave njemačkog jezika. Roditelji koji to shvaćaju, sve češće upućuju Učiteljskom vijeću zamolbu za isključenje, kojih je sve više. O ovom problemu je potrebno i dalje, u suradnji s učiteljima, upozoravala roditelje na roditeljskim sastancima tijekom godine.

Osim toga roditelji često nekritički ispisuju djecu iz izborne nastave, jer prioritet daju različitim izvanškolskim aktivnostima kojima se učenici bave, zaključujući da su preopterećeni u školi i da im lošija ocjena iz izborne nastave kvari opći uspjeh.

.

**Izborna nastava informatike**

Izborna nastava informatike organizirana je za 112 ili 51,38 % od ukupno 218 učenika 5.-8. razreda, raspoređenih u 10 grupa.

I ovdje, slično kao i kod izborne nastave iz njemačkog jezika, nerijetko postoji problem kod uključivanja učenika u 4. razredu, na koji su roditelji i učenici upozoreni na roditeljskim sastancima. Za neke učenike je to dodatno opterećenje, što se manifestira u slabijim postignućima u redovnoj nastavi.

Budući da je škola prošle godine dobila 16 novih računala, povećana je kvaliteta nastave u odnosu na ranije godine kada je bilo problema sa zastarjelom opremom.

Učenici 8. razreda su se posebno angažirali u okviru nastavne cjeline Kritički osvrt prema Internetu, koja se obrađuje u sklopu građanskog odgoja. Učenici su radili u parovima, realizirajući mini projekte, koje su putem PP prezentacija predstavljali drugim učenicima. Pokazali su veliko zanimanje za ovakav oblik rada, ali i kritičnost i samokritičnost prilikom vrednovanja svojih radova.

U nastavu informatike implementirani su sadržaji građanskog odgoja i obrazovanja i za ostale učenike od 5.-7. razreda, kroz teme koje se odnose na shvaćanje pravnih i etičkih načela uporabe informacijske i komunikacijske tehnologije, te posljedica njihovog narušavanja, kao i izbor i prikupljanje kvalitetnih sadržaja s Interneta.

Na izbornoj nastavi iz informatike učenici su se tijekom godine, zajedno sa svojom učiteljicom angažirali u nizu projekata: „Želim stablo“, „Dabar“, Sat kodiranja, Bolji Internet počinje s vama i kviz znanja povodom obilježavanja Dana sigurnijeg Interneta, što je detaljno opisano u poglavlju o projektima

Specifičnost ove školske godine je intenzivna edukacija učiteljice informatike zbog uvođenja novog kurikuluma informatike kao redovnog programa za 5. i 6. razred u idućoj školskoj godini.

## Rad i postignuća u dodatnom radu s darovitim učenicima

Dodatna nastava organizirana je za ukupno 191 ili 41,16% učenika od ukupno 464 učenika 1.-8. razreda, iz 9 nastavnih predmeta. U razrednoj nastavi jetijekom godine pohađalo dodatnu nastavu ukupno 90 ili 36,58 % od ukupno246 učenika 1-4. razreda: 73 učenika iz matematike i 24 učenika iz engleskog jezika.

Za 101 ili 46,33% učenika viših razreda, raspoređenih u 14 skupina organizirana je dodatna nastava iz 9 nastavnih predmeta. To su: matematika - 19 učenika, hrvatski jezik – 9 učenika, engleski jezik – 20 učenika, biologija – 6 učenika, kemija – 9 učenika, geografija – 12učenika, fizika – 6učenika, povijest – 14 učenika i njemački jezik – 6 učenika. Pojedini učenici su istovremeno uključeni u dvije skupine, a osnova njihovog uključivanja bila je dragovoljnost. O uključenosti učenika u skupine raspravljalo se na sjednicama razrednih vijeća početkom i tijekom godine, kako bi se spriječila nepoželjna preopterećenost ili pasivnost učenika. Često učenici nakon provedenih natjecanja gube motivaciju za rad, te se isključuju ili neredovito dolaze na dodatnu nastavu, što utječe na kvalitetu realizacije planiranih ciljeva.

Najuspješniji učenici sudjelovali su na susretima, smotrama i natjecanjima, koji su organizirani prema katalogu i vremeniku natjecanja Agencije za odgoj i obrazovanje i MZOŠ. Ove školske godine organizirana su školska natjecanja iz ukupno 12 nastavnih područja.

Školska natjecanja su započela već 23. siječnja 2018., s natjecanjem iz njemačkog jezika. U siječnju su provedena školska natjecanja iz matematike, engleskog jezika, fizike i natjecanje mladih tehničara, a u veljači su održana natjecanja iz hrvatskog jezika, kemije, biologije, povijesti i likovne kulture, a u ožujku i natjecanje Sigurno u prometu. Iz objektivnih razloga nismo sudjelovali u ovogodišnjem LiDRaNu.

Školska natjecanja provedena su jedinstvenim testovima, rezultati su slani županijskim povjerenstvima, te su prema postignutim rezultatima učenici pozivani na županijska natjecanja. U tablici je prikazan pregled broja učenika koji su sudjelovali na školskim i županijskim natjecanjima.

***Pregled broja učesnika na školskim i županijskim natjecanjima u škol. 2017./ 2018.godini***

|  |  |  |  |
| --- | --- | --- | --- |
| **Naziv natjecanja** | **Školska razina** | **Županijska razina** | **Državna razina** |
| 1. Matematika
 | 18 | 5 | 0 |
| 1. Kemija
 | 7 | 0 | 0 |
| 1. Biologija
 | 7 | 2 | 0 |
| 1. Geografija
 | 13 | 1 | 0 |
| 1. Povijest
 | 12 | 2 | 0 |
| 1. Likovna kultura
 | 10 | 4 | 0 |
| 1. Njemački jezik
 | 7 | 3 | 0 |
| 1. Engleski jezik
 | 8 | 4 | 0 |
| 1. Hrvatski jezik
 | 7 | 1 | 0 |
| 1. Fizika
 | 2 | 0 | 0 |
| 1. Mladi tehničari
 | 14 | 2 | 0 |
| 1. Sigurno u prometu
 | 13 | 3 | 0 |
| **Ukupno učenika** | **118****54,13 %** | **27****12,38 %** | **0** |

Broj učenika koji je sudjelovao na školskim i županijskim natjecanjima u ovoj školskoj godini nešto je manji u odnosu na prošlu školsku godinu. Prošle godine je u školskim natjecanjima bilo uključeno ukupno 138 (62,16 %) učenika, a na županijskim ukupno 36 (16,22%) učenika.

Iza svih provedenih natjecanja stoji veliki trud članova školskih povjerenstava, učitelja mentora i učenika koji su se na svako navedeno natjecanje pomno pripremali i ostvarili zapažene rezultate.

Najuspješniji učenici sudjelovali su na županijskim natjecanjima, a posebno želimo istaknuti sljedeće izvrsne rezultate:

* Ines Lukić, 8.a, hrvatski jezik, 1. mjesto – Višnja Kokanović, učiteljica hrvatskog jezika;
* FranBalen, 8.a, engleski jezik, 1. mjesto– Irena Holik, učiteljica engleskog jezika;
* Dario Tuković, 8.a – njemački jezik, 1. mjesto – Zdenka Čalić, učiteljica njemačkog jezika;
* Nika Balen, 8.a – njemački jezik, 2. mjesto – Zdenka Čalić, učiteljica njemačkog jezika;
* Mara Šimić, 8.a – njemački jezik, 3. mjesto – Zdenka Čalić, učiteljica njemačkog jezika;
* Josip Terzić, 7.c – geografija, 2. mjesto – Ana Kufrin, učiteljica geografije;
* Josip Terzić, 7.c – biologija, 3. mjesto – Ivana Bešlić, učiteljica biologije;
* Kristian Đaković, 7.b – povijest, 3. mjesto – Ivor Mikolčević, učitelj povijesti.

Povodom Dana škole ovi su učenici, kao i njihovi mentori posebno pohvaljeni i prigodno nagrađeni.

 Naši učenici su ove godine sudjelovali u različitim projektima na nivou škole, te na drugim gradskim i međunarodnim natjecanjima kao što su „Dabar“-međunarodno natjecanje iz informatike, „Klokan bez granica“ –međunarodno natjecanje iz matematike, „Spellingbee“- natjecanje u sricanju u engleskom jeziku i slično.

 Učenici 7. i 8. razreda su i ove godine aktivno sudjelovali na Brodskoj školi fizike.

Veliki broj naših učenika postižu izuzetne uspjehe u različitim izvanškolskim aktivnostima u području glazbe, sporta i kulturnih aktivnosti. prigodno nagrađeni. Ovdje navodimo neke od njih: Josip Gregurić, 5.b- izuzetno uspješni mladi glazbenik, Jelena Barišić, 5.c-vrlo uspješna u folkloru, Iva Tomić, 7.a i Valentina Kujundžić, 8.b - izvrsne balerine. Vrlo nadareni i perspektivni mladi sportaši su: Domagoj Prpić, 3.a-plivanje, Luka Tolić, 6.a-vaterpolo, Mihael Galetović, 8.b-veslanje, Tea Jerković, 5.c – akrobatski rokenrol;karate- Borna Kujundžić, 3.a, Ema Held, 6.b, Nikolina Devčić, 7.c, Matea Ećimović, 8.b i Nora Kljajić, 8.b; Nika Katinić, 7.b- odbojka; rukomet- Rea Kruljac, 6.a i Ana Vrdoljak, 8.a; Željka Sokolović, 6.a-košarka; nogomet-Marko Jukić, 7.a, Ivan Guberac, 7.a, Josip Ćujić, 8.b i mnogi drugi. Za Dan škole ovi učenici su javno pohvaljeni preko oglasne knjige, a također ih je ravnateljica usmeno pohvalila pred roditeljima i gostima na svečanoj proslavi dana škole,čestitajući im na izvrsnim postignućimau izvanškolskim aktivnostima.

Ove godine su se osobito istaknuli učenici sportaši, članovi sportskih izvannastavnih aktivnosti.Najbolje rezultate je ove godine postigla ekipa učenika 5.-6. razreda u rukometu, osvojivši 1. mjesto na Županijskom natjecanju u rukometu (Vijuš,27. Travnja 2018,) i 4. mjesto na regionalnom natjecanju u rukometu (Vijuš, 18.svibnja 2018.). Ekipu su činili ovi učenici: Antun Kopić 6.a, Jure Maras 6.a, Luka Tolić 6.a, Matija Krijan 6.a, Marko Karlović 6.b, Luka Zeba 6.a, Ivan Barišić 6.b, Mihael Bosanac 6.b, Marin Jerković 6.b i Ivan Čujić 5.b, Roko Radić 5.c, Tomislav Radić 5.c, Moreno Zirdum 5.b, Domagoj Dujić 6.a. Njihov mentor je Ivan Erceg, učitelj tjelesno zdravstvene kulture. Ovi rezultati naših učenika su osobito pohvalni, budući da u školi nemamo dvoranu predviđenu za sportske aktivnosti rukometa.

**Međunarodno matematičko natjecanje „Klokan bez granica“**

Po četvrti put je u našoj školi, na inicijativu učitelja matematike Ivana Kovačića i u njegovoj koordinaciji, provedeno međunarodno natjecanje „Klokan bez granica“ – najveće školsko natjecanje u svijetu. Ovo natjecanje se u RH održava već dvadeseti put, pod pokroviteljstvom MZOS i Hrvatskog matematičkog društva. Učenici osnovne škole podijeljeni su u pet kategorija: 2. razred – Pčelice, 3. razred – Leptirići, 4. i 5. razred – Ecoliers, 6. i 7. razred – Benjamin i 8. razred – Cadet.

Na natjecanju je u našoj školi sudjelovalo ukupno 85 učenika2.-8. razreda: Pčelice- 16 učenika, Leptirići-15 učenika, Ecolier - 28 učenika, Benjamin – 19 učenika i Cadet-7 učenika. Natjecanje je održano 22. ožujka 2018.. u 12.30 sati. Od 85 učenika, koliko se natjecalo, nagrađeno je 8učenika, što znači da su po rezultatima riješenosti testa ušli u 10 % najboljih sudionika natjecanja. Bodovni prag je određen za svaku kategoriju natjecatelja.Nagrađeni učenici su dobili i pisana priznanja.

Nagrađena su 4 učenika nižih razreda i 5 učenika viših razreda. Nagrađeni učenici su: Ivan Gregurić 2.b, Karlo Sekulić 2.a, Domagoj Prpić 3.a, Lucija Andrijević 3.a, Vedran Matković 5.c, Tea Kolesarić 5.a, Antea Mišić 5.b i Mateo Conjar 6.b.

Naša škola je od Hrvatskog matematičkog društva dobila pisano priznanje za sudjelovanje, a učitelj Ivan Kovačić zahvalnicu za doprinos u realizaciji natjecanja.

Ovo natjecanje svakako je veliki poticaj u radu učenicima, njihovim učiteljima, kao i školi u cjelini.

**Natjecanja naprednih učenika u engleskom jeziku**

Ove godine smo sudjelovali u gradskom natjecanju u okviru projekta „Spelling Bee“, natjecanje u sricanju u engleskom jeziku, koje je organizirala OŠ „Bogoslav Šulek“. U školskom, preliminarno natjecanju je sudjelovao veliki broj učenika; u skupini učenika 5. razreda 11 učenika i 8 učenika 7. razreda. Učenici su marljivo radili, kako bi se pripremili za ovo vrlo zahtjevno natjecanje. Među petašima je najuspješnija bila učenica Petra Alaber, 5.a, koja je na gradskom natjecanju osvojila 1. mjesto, a među učenicima 7. razreda najuspješniji je bio Antonio Barbarić 7.c, koji je na gradskom natjecanju među sedmašima zauzeo 7. mjesto.

Napredni učenici su se u području engleskog jezika uključili i u projekt “Letsbilld a story“, u kojem je zadatak bio napisati priču na temelju dobivenih fotografija. Učenici su se rado uključili u ovaj projekt, pokazujući svoju kreativnost i izvrsnu razinu poznavanja engleskog jezika, stvarajući uistinu zanimljive i uzbudljive priče. Učenici koji su napisali takve priče su Šimun Pranjić 5.a, Iva Tomić, 7.a i Valentina Jurić 7.a.

## Učenici s teškoćama u razvoju i organizacija dopunske nastave

**Učenici s teškoćama u razvoju**

Sljedeća tablica prikazuje broj učenika koji imaju rješenja o primjerenom obliku školovanja po razredima i oblicima rada.

|  |  |  |
| --- | --- | --- |
| **Rješenjem određen oblik rada** | **Broj učenika po razredima**  | **Ukupno** |
| I. | II. | III. | IV. | V. | VI. | VII. | VIII. |
| Redoviti program uz individualizirane postupke – čl. 5 | - | - | - | - | - | 1 | - | - | 1 |
| Redoviti program uz prilagodbu sadržaja i individualizirane postupke – čl. 6 | - |  | 2 | 1 | 1 | - | - | 1 | 5 |
| Redoviti program uz individualizirane postupke – čl. 5Redoviti program uz prilagodbu sadržaja i individualizirane postupke – čl. 6 | - | 1 | 1 | - | - | - | - | - | 2 |
| **Ukupno** | **-** | **1** | **3** | **1** | **1** | **1** | **-** | **1** | **8** |

 Ukupno 8 učenika ima rješenje Ureda državne uprave o primjernom obliku školovanja po Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15), i to obrazovanje po čl.5 jedan učenika, po čl.6.5 učenika. Za dva učenika koja su tijekom ove školske godine dobila rješenja određeno je školovanje po redovitom programu po čl.5. i po čl.6.

Za ove učenike učitelji su izrađivali primjerene programe rada ovisno o vrstama teškoća, u suradnji s pedagoginjom škole i vanjskom stručnom suradnicom defektologinjom.

U tablici navodimo sve podatke o učenicima s teškoćama u razvoju, koji imaju rješenja:

|  |  |  |  |  |  |
| --- | --- | --- | --- | --- | --- |
| **Rb.** | **Ime i prezime**  | **Razredni odjel** | **Učitelji i sudionici realizacije programa** | **Vrsta programa prema rješenju i Pravilniku** | **Vrsta teškoća prema Orijentacijskoj listi** |
| 1**.** | Igor Radić | 2.b | Ivona Matić i RV 2.b | Čl.6.-redoviti program uz prilagodbu sadržaja iz svih obrazovnih predmeta u redovitom razrednom odjeluČl.5.-redoviti program uz individualizirane postupke iz odgojnih predmeta u redovitom razrednom odjelu | Skupina 7. stavak 2. (u svezi sa podskupinom 3.2.1., 3.2.2., 3.2.3.) |
| 2. | Anita Radić | 3.a | Lucija Nikičić , RV 3.a | Čl.6., stavak 4. i 5. -redoviti program uz prilagodbu sadržaja i indiv. postupke iz svih obrazovnih predmeta u redovitom razrednom odjelu | Skupina 7. stavak 2. (u svezi sa skupinom 3, podskupinom 3.2.1., 3.2.2.,3.2.3.) |  |  |
| 3. | Gabriela Kačuba | 3.b | Zrinka Marić , RV 3.b | Čl.6.- . stavak 4. i 5.-redoviti program uz prilagodbu sadržaja i indiv. postupke iz svih obrazovnih predmeta u redovitom razrednom odjelu | Skupina 7. stavak 2. (u svezi sa skupinom 3, podskupinom 3.2.1., 3.2.2.,3.2.3.) |
| 4. | Leon Katinić | 3.b | Zrinka Marić , RV 3.b | Čl.6.-redoviti program uz prilagodbu sadržaja iz svih obrazovnih predmeta u redovitom razrednom odjeluČl.5.-redoviti program uz individualizirane postupke iz odgojnih predmeta u redovitom razrednom odjelu | Skupina 7. stavak 1. (u svezi sa podskupinama3.1.3,3.2.1., 3.2.2., 3.2.3.; 6.6) |
| 5. | GabrijelStjepanović | 4.a | Svjetlana Brezicki, RV 4.a, pomoćnica u nastavi Dora Likavec | Čl.6.-redoviti program uz prilagodbu sadržaja i indiv. postupke iz svih NP u redovitom razrednom odjelu | Skupina 7. stavak 2. (u svezi sa skupinom 3, podskupinom 3.2.1., 3.2.2.,3.2.3.) |
| 6. | Marin Rašić | 5.a | Maja Ervaćinović i i RV 5.a-pomoćnica u nastavi Maja Turza | Čl.6.-redoviti program uz prilagodbu sadržaja i indiv. postupke iz svih obrazovnih predmeta u redovitom razrednom odjelu | Skupina 7. stavak 2. (u svezi sa skupinom 3, podskupinom 3.2.1., 3.2.2.,3.2.3.) |
| 7. | Lukas Gavran | 6.a | Ivan Kovačić i RV 6.a  | Čl.5.-redoviti program uz individualizirane postupke iz svih nastavnih predmeta u redovitom razrednom odjelu | Skupina 7. stavak 1. (u svezi sa skupinom 3., podskupinom 3.2.1., 3.2.2.,3.2.3.), skupinom 4., podskupinom 4.2. i skupinom 6., podskupinom 6.6.) |
| 8. | Rebecca Cviker | 8.a | Saša Bumbić i RV 8.a-pomoćnica u nastaviIvana Zeba | Čl.6.-redoviti program uz prilagodbu sadržaja i indiv. postupke iz svih obrazovnih predmeta u redovitom razrednom odjelu | Skupina 7. stavak 1. (u svezi sa skupinom 2., podskupinom 2.2.1. i skupinom 3., podskupinom 3.2.5.) |

Zahvaljujući projektu „Helping- III faza“, u ovoj školskoj godini zaposlene su tri pomoćnice u nastavi za tri učenika s teškoćama u razvoju:GabrijelStjepanović, 4.a, Marin Rašić 5.a i Rebecca Cviker 8.a. Zahvaljujući ovoj pomoći učenici su znatno napredovali i s manje teškoća pratili nastavu.

Škola je kontinuirano surađivala s CZSC i djelatnicima „Poludnevnog boravka“ kao jedne od dobro organizirane aktivnosti u smislu pružanja svestrane pomoći učenicima koji iz različitih razloga nemaju odgovarajuću roditeljsku skrb ili su iz socijalno ugroženih obitelji. Tako su usluge poludnevnog boravka koristilaove godine samo dva naša učenika iz obitelji Radić: Igor Radić 2.b i Anita Radić 3.a. Za dvije učenice koje žive u vrlo teškom obiteljskom okruženju pregovarali smo sa CZSS o uključivanje u poludnevni boravak, ali su se obje u 2. polugodištu upisale u druge škole zbog promjene mjesta boravka.

Dio učenika manifestirao je različite specifične teškoće u učenju i ponašanju, koje su često posljedica manjih ili većih poremećaja glasovno-jezično govorne komunikacije, motoričkih poremećaja i kroničnih bolesti, sniženih intelektualnih sposobnosti, poremećaja pažnje (hiperaktivnosti), ili poremećaja u ponašanju i emocionalnih poremećaja. Zbog različitosti potreba ovih učenika, nužna je što veća informiranost i bolja edukaciju o prilagodbama nastavnog i ukupnog školskog rada ovim učenicima, u smislu što veće individualizacije i prilagođavanja nastavnih metoda i tehnika rada.

Zbog prirode teškoća učenika, važno je roditelje pravovremeno upućivati školskom liječniku i liječnicima specijalistima za pregled i savjet i u školi uvažavati njihove preporuke.

**Dopunska nastava**

Dopunska nastava je ove godine organizirana iz pet nastavnih predmeta za ukupno 232 (50 %) učenika 1.-8. razreda. U razrednoj nastavi je stalno ili povremeno bilo uključeno ukupno 98 (39,84 %) učenika: 45 učenika su pohađala dopunsku nastavu iz hrvatskog jezika i iz matematike, a 12iz engleskog jezika.

Za ukupno 134 (61,47 %) učenika viših razreda dopunska nastava je organiziranaunutar 1skupina koje je vodilo ukupno 10 učitelja: iz matematike 62 učenika, iz hrvatskog jezika 12 učenika, engleskog jezika 38 učenika, 16 učenika iz kemije i 6 učenika iz fizike.

U izvođenju dopunske nastave kao oblika pomoći učenicima koji teže prate redovni nastavni program ili ga ne svladavaju s očekivanom razinom uspjeha, često su se javljali problemi nemotiviranosti takvih učenika i nedostatak poticaja od strane njihovih roditelja. Budući da nije obvezna, mali je broj učenika izbjegavao dopunsku nastavu, iako im je bila potrebna.

Za one učenike koji je prihvaćaju važno ju je kvalitetno organizirati, isključivo kao individualizirani oblik rada, prilagođen sposobnostima i mogućnostima učenika. Svakako da je potrebno voditi kontinuirano evidenciju o razlozima uključivanja u dopunsku nastavu, o napredovanju i postignućima, kako bi ovaj rad djelovao poticajno na učenike i kako bi imao smisla u njihovim očima.

## Rad i postignuća u izvannastavnim i izvanškolskim aktivnostima

**Izvannastavne aktivnosti**

U izvannastavne aktivnosti uključen je velik broj učenika. Neki učenici su se uključivali i u dvije i više aktivnosti, na što treba obratiti pozornost kod statističkih izviješća o broju uključenih učenika.

Zajedno s učenicima 1. razreda uključenih u tkz. kreativnu radionicu, učenici su bili uključeni u 23različitih vrsta izvannastavnih aktivnosti, s ukupno 329 (70,90 %) učenika raspoređenih u 33 skupine: 174 (70,73 %) učenika 1.-4. razreda i 155 (71,10 %)učenika 5.-8. razreda.

Najbrojnije su bile kulturno-umjetničke skupine, zatim skupine ostalih aktivnosti, primjerice domaćinstvo, kreativna radionica, Makovci, Ekolozi, Mladež CK, Cvjećari i sl., i tri sportske skupine. Od tehničkih aktivnosti djelovala je prometna skupina.

Cilj razrednih izvannastavnih aktivnosti, tkz. kreativnih radionica namijenjenih učenicima 1. razreda je razvoj interesa za različita područja, kako bi u 2. razredu učenici mogli samostalno izabrati područje u kojem su uspješni i koje vole, te tako intenzivnije razvijati svoje interese i kreativnost. Tako su aktivnosti u 1. razredu usmjerene na čitanje, aktivno slušanje, ples, pjesmu, ritmiku, likovno izražavanje, društvene igre, praktične aktivnosti, ekološke radionice, humanitarne aktivnosti i slično.

Na božićnoj priredbi roditelji su bili vrlo ponosni, oduševljeni i učiteljicama zahvalni kada su nastupili ovogodišnji prvačići. Učenici 1.a razreda su uvježbali i izveli pjesmu „Spavaj mali Božiću“, koju su izveli i u programu pred „malu“ polnoćku u župnoj crkvi na Budainci. Razigrani 1.b je također nastupio sa svojom spontanošću i radošću, izvodeći uz scenske pokrete popularnu pjesmu „Kad Isus dolazi!“.

Ostale skupine INA su svoje jednogodišnje djelovanje nastojale pokazati na različite načine: putem javnih nastupa u školi kao što su priredba za doček đaka prvaka, za Božić i za Dan škole, zatim sudjelovanjem na različitim natječajima, kulturno-umjetničkim, sportskim i drugim javnim zbivanjima u školi i izvan škole, unutarnjim i vanjskim uređenjem škole, izložbama i na druge načine.

* Zapaženi su nastupi učenika razredne nastave uključenih u **pjevački zbor i dramsko-recitatorske skupine** u matičnoj i obje područneškolepovodom priredbi za učenike 1. razreda, povodom Božićne priredbe, maskenbala, Valentinova, Uskrsa, a osobito Dana škole, Majčinog dana, pri završnoj priredbi i u sličnim prigodama. Osobito su uspješni i dobro osmišljeni bili nastupi učenika u područnim školama, gdje aktivno sudjeluju gotovo svi učenici, naročito u PŠ Gromačnik. U ovim se skupinama učenike osobito poticalo na pravilno govorništvo, interpretativno čitanje, lijepo izražavanje, kao i kreativnost i stvaralaštvo u radu.
* **Mali pjevački zbor matične škole** nastupio je, zajedno s malim pjevačkim zborom PŠ Brodski Varoš na božićnoj priredbi pjesmom „Neba stvoritelj“, a za Dan škole pjesmom „Slavonija“uz pratnju harmonike učiteljice Marine Ćosić-Tubić. Također su za Dan škole svi zajedno uvježbali domoljubnu pjesmu „Poljubi zemlju po kojoj hodaš“, zajedno s pjevačkim zborom učenika viših razreda. S pjesmom „Dva i dva su četiri“ nastupit će na priredbi za buduće prvačiće početkom sljedeće školske godine.
* **Članovi malog pjevačkog zbora PŠ Brodski Varoš** su marljivo i s užitkomuvježbavali brojne prigodne pjesme, uz glazbenu pratnju učiteljiceMarine Ćosić-Tubić na harmonici. Svojim entuzijazmom i veselim pjevanjem oduševili su svoju vjernu publiku izvrsnim izvedbama prigodnih pjesama u različitim prigodama. Za doček prvačića izveli su pjesmu „Postoji jedan“. Udruženi s malim pjevačkim zborom matične škole nastupili su za Božić pjesmom „Neba stvoritelj“ i za Dan škole, pjesmama „Slavonija“ i „Poljubi zemlju po kojoj hodaš“,oduševivši prisutnu publiku, obasuti brojnim pohvalama. Pred kraj školske godine uvježbavali su nastup za doček učenika 1. razreda najesen.
* **Mali pjevački zbor PŠ Gromačnik**nastupao je na priredbi za doček prvačića,uoči Božića, te na završnoj priredbi na kraju školske godine. Bili su vrlo aktivni i uvijek su u školi spremno dočekivali svoje goste: roditelje, braću i sestre, bake i djedove, rođake, učitelje, načelnika općine Sibinj, kojoj Gromačnik pripada, kao i ravnateljicu i pedagoginju.
* Članovi **dramsko-recitatorskih skupina** učenika nižih razredaumatičnoji područnim školama izveli su tijekom godine niz vrlo zapaženih igrokaza, recitacija i dramsko-scenskih igara uz različite prigode kao što je dočekprvačića, Božić, Dan škole, ali i u drugim prigodama: Dani kruha, Dječji tjedan, Dan jabuka, Sveti Nikola, Valentinovo, maskenbalu razredu,U svijetu bajki I. B. Mažuranić, Majčin dan. Vrlo su kreativni, vole glumiti, recitirati, uživljavati se u različite situacije i uloge.

Na božićnoj priredbi uspješno je izveden igrokaz „SobićSvjetlonosić“, a za Dan škole pjesma PajeKanižaja „Moja domovina“.

Članovi dramsko-recitatorske skupine u PŠ B. Varoš su tijekom godine stvarali predstavu „Naša Božićna priča“, aktivno sudjelujući u nastanku uloga, pisanju teksta za svaku ulogu, u izradi kulisa, rekvizita i kostima. Surađivali su i s DV Hlapić, posudivši od njih dio kostima za nastup.Jedna od zapaženih radionica u kojima su se angažirali i kreativno izražavali je i „Ježeva kućica“.

* Članovi **folklorne skupine** u PŠ Brodski Varoš uporno su i strpljivo uvježbavali spletove slavonskih kola i dječjih starinskih igara uz pjesmu.
* **Ritmičko-plesna skupina** matične škole „Kosjenke“ istaknule su seiove godine zapaženim nastupom na Božićnoj priredbi i za Dan škole sa aktualnom koreografijom na pjesmu „Neopisivo“, oduševivši goste, osobito roditelje učenika.
* Učenici viših razreda uključeni u **pjevački zbor,klapsko pjevanje i synthesajzer** skupinu bili su glavni nositelji uspješnog programa povodom Božića, Županijskog natjecanja iz likovne kulture, kao i svečanosti za Dan škole.
* **Pjevački zbor** učenika viših razreda sudjelovao je u svim kulturno-javnim događanjima škole, a također i izvan škole.Uspješno su na Božićnoj priredbi, uz novu skupinu synhesizer, izveli sljedeće pjesme: Znak pobjede, bijeli Božić i GoDownMoses.Na priredbi povodom županijskog natjecanja iz likovne kulture zbor je izveo pjesme: Cvrčak Cvrk za mikrofonom i pjesmu Babylon. Uz klapsko pjevanje i skupinu synthesizer, pjevački zbor je najvažniji oslonac i temelj svečanog programa povodom Dana škole. Tom su prigodom su izveli pjesme: Hrvatska himna, Moja domovina, Neopisivo, Stop thewar, Poljubi zemlju po kojoj hodaš.
* **Synthesizer**je nova skupina izvannastavnih aktivnosti koju čine učenici 4. i 5. razreda, a koji su pratili nastupe pjevačkog zbora, osobito za Božić pjesmom Radujte se narodi i za Dan škole pjesmom Poljubi zemlju po kojoj hodaš.
* **Klapsko pjevanje** je izvannastavna aktivnost koja je osnovana prošle školske godine i koja okuplja učenice viših razreda, a vodi je učiteljica glazbene kulture. Njihovi nastupi predstavljaju pravo osvježenje u kulturnom i umjetničkom djelovanju škole i javnim nastupima.

U predbožićno vrijeme klapa je sudjelovala na priredbi u sklopu projekta „Božićna bajka“ na brodskom korzu, s tri pjesme: Znak pobjede, Veselje ti navješćujem i U to vrijeme godišta. Za Božić je klapa izvela već spomenute pjesme Veselje ti navješćujem i U to vrijeme godišta. Sudjelovali su na otvorenju županijske smotre likovne kulture, koja se tradicionalno organizira u našoj školi, izvodeći uspješno pjesmu I wannaknowwhat love is i Ti si princeza. Zajedno sa pjevačkim zborom i skupinom Synthesizer povodom Dana škole izveli su pjesme Ti si princeza, Da se volimo ko ljudi i Sve su koke poludile.

* Članovi **novinarske skupine** tijekom godine su pratili cjelokupan život i rad učenika škole, različita kulturno-javna, sportskai druga aktualna događanja u školi i izvan nje, gdje su boravili naši učenici, prikazujući ih riječju i fotografijom. Tako su, u suradnji s informatičarkom škole, na web stranicama škole objavljeni brojni zanimljivi tekstova i fotografije, te vijesti o aktualnim događanjima.

Zbog dugotrajnog bolovanja glavne urednice, profesorice hrvatskog jezika, ovogodišnji školski listKosjenka nije izdan ove školske godine. Međutim, članovi skupine su bili vrlo marljivi i angažirani i u potpunosti su realizirali svoj plan rada.

* **Literarna skupina** učenika 5. i 7. razreda obilježavala je značajne datume, blagdane , te obljetnice: Sv. Nikola, Božić, Novu godinu, Valentinovo, D. Tadijanović, Mjesec knjige, Dani hrvatskog jezika, Majčin Dan i sl. Izrađivali su plakate vezane uz teme građanskog odgoja u hrvatskom jeziku.
* Iako je cilj skupinepod nazivom**„Vizualni identitet škole“** očuvanje školskog ambijenta, značaja i ponosa naše „šarene škole“, obnova zidnih slika s motivima likova iz bajki Ivane Brlić-Mažuranić, ove školske godine članovi skupine su sudjelovali u izradi suvenira i ukrasa za prodajnu izložbu u školi i na gradskom korzu za Božić i za Dan škole.

Osim toga su izradili vrlo kreativne kulise za pozornicu za božićnu priredbu.

Angažirali su se u uređenju unutarnjih prostora škole prilikom obilježavanja aktualnih događanja i prigodnih blagdana u školi, a osobito u postavljanju izložbe učeničkih radova ipozornice za Dan škole,

Mnogo truda su uložili u izgled školskog hola, osobito povodom Božića, županijskog natjecanja iz likovne kulture i Dana škole.

 Osobito su se angažirali u pripremi prodajnih sajmova. Samostalno su i kreativno iznosili svoje ideje o materijalima i predmetima za prodaju, razvijajući vještine dječjeg poduzetništva. Posebno su bili motivirani u izradi kolača za prodaju.

* **Ekološka skupina** učenika viših razreda okupljala je učenike 6. razreda. Djelovalajena razvoju ekološke svijesti učenika i na estetskom uređenju škole i njenog okoliša. Na početku godine izradili su ekološki kalendar i unaprijed se dogovorili o zaduženjima vezanim uz obilježavanje ekološki važnih datuma i izradi panoa sa aktualnim temama: Međunarodni dan ozonskog omotača -16. rujna.,Međunarodni dan zaštite životinja - 4. listopada,, Dan jabuka -20. Listopada (pripremali zdravi obrok), Svjetski dan zaštite močvarnih područja – 2. veljače, Svjetski dan voda-22.ožujka,, Dan planeta Zemlje-22.travnja, Međunarodni dan biološke raznolikosti-22.svibnja.

U ciljurazvoja ekološke svijesti i razvoja osobne odgovornosti učenici su upoznati s pojmom recikliranja i razvrstavanja otpada.

U prosincu su sudjelovali u izradi božićnih ukrasa, razglednica, božićnih kuglica i anđela,izradi mirisnih svijeća, u pečenju kolača.Ovi proizvodi su se prodavali na Božićnom sajmu u prostoru škole, u vrijeme održavanja Božićne priredbe, ali i na božićnom programu „Božićna bajka“ i sajmu na gradskom korzu.

Pokazali su interes za očuvanjem školskog prostora i brigu za interijer školskog hodnika, bojali su stare sanduke za cvijeće, te ih ukrasili cvjetnim uzorcima, primjenjujući na njima dekupage tehniku, te ih zasadili novim cvjetnim sadnicama.

Brinuli su posebno o cvijeću u školskim hodnicima, zalijevajući ga,čisteći suho lišće, prehranjujući i presađujući ukrasno bilje na njima.

Posebnu pozornost i važnost posvetili su održavanju uređenog cvjetnog kutka u hodniku ispred učionice biologije, kojeg su osnovali još pretprošle školske godine. Naime, dobrovoljnim novčanim prilogom učenici svih razreda podržali su prošle godine akciju nabavke prelijepih cvjetova orhideja, afričkih ljubičica, palmi, koje zahtijevaju prigodnu brigu i njegu.

U vremenu pred Uskrs pripremili su u školi prodajnu izložbu ukrasnih jaja od stiropora i uskrsnih kolača. Posebnu pozornost su posvetili pripremama za prodajnu izložbu za Dan škole, kada su, između ostalih predmeta, ponudili i ukrasne predmete koje su reciklirali i od starih izradili nove.

* **Mali Cvjećar**i su osobitu pozornost pridavali brizi i njezi cvijeća u školi, boreći se za svaki zeleni list i cvijet. Naučili su kako je najvažnije redovito zalijevati biljke i voditi brigu da imaju dovoljno svjetlosti. Sudjelovali su u uređenju izložbe povodom zajedničke svečanosti Dani kruha, Božićne priredbe i Dana škole.

Krajem 1. polugodišta skupina se sa svojom voditeljicom, učiteljicom Ivonom Matić uključila u projekt „Želim stablo“ izdavačke kuće Profil Klett, u kojem je sudjelovala naša škola, ušavši među 100 škola koje su dobile mikro:bitove za zalijevanje biljaka. Pratili su rast i razvoj hrasta iz posađenog ploda žira. Učenici su detaljno promatrali i bilježili sve promjene u rastu biljke, donoseći svoje zaključke, izrađivali su plakate, obrađivali dobivene podatke u MS Excelu i uređivali prezentacije.

* **Geografi istraživači** su tijekom godine proučavali vrlo aktualnu temu o stanovništvu i to na uzorku stanovništva župe Budainka, u kojoj se nalazi naša matična škola. U suradnji sa mjesnim župnikom analizirano je brojno stanje stanovništva u posljednjih deset godina, rodnost i smrtnost , te migracije stanovništva u naselju. Župa broji ukupno 2 900 članova i to sve starije dobi, jer mlade obitelji odlaze u uži dio grada ili u inozemstvo. Posebno je negativna bila 2016. –ta godina u smislu velikog nesrazmjera broja rođenih i broja umrlih. Te godine je evidentirano samo 14 novorođenih, a umrlo je 38 osoba. Analizom svih podataka došlo se do jednog općeg zaključka: u odnosu na cjelokupno stanje u Republici Hrvatskoj, trend kretanja stanovništva u naselju Budainka, nije negativan.Rezultate istraživanja i detaljne pokazatelje analize stanovništva u naselju Budainkaučenici su prezentirali na panou u školskom holu.
* **Makovci** su ove godine djelovali kroz dvije skupine učenika 6. i 7. razreda obrađujući vrlo aktualnu temu koja je predložena za Vjeronaučnu olimpijadu„Kršćani na putu dijaloga“, koju je pripremio Antun Japundžić, profesor na Katedri ekumenske teologije na Katoličkom bogoslovnom fakultetu u Đakovu Sveučilišta J. Juraja Strossmayera u Osijeku. Zbog zdravstvenih problema i bolovanja vjeroučiteljice Dragice Kokotović, ove godine učenici nisu sudjelovali na vjeronaučnoj olimpijadi, ali su aktivno proučavali sadržaje teme o dijalogu među kršćanima. Cilj je bio da ovi sadržaji odgojno djeluju na učenike, kako bi ih mogli primijeniti u svome svakodnevnom životu i u svom okruženju, vodeći računa o uspješnom dijalogu s bližnjima s kojima žive i koje susreću i u odnosu prema drugim vjerničkim skupinama.
* **Skupina Caritasa** je sudjelovala u provođenju humanitarnih akcija među učenicima svih razrednih odjela. U mjesecu listopadu 2017. proveli su akciju Caritasa Slavonskobrodskog dekanata „100 kubika toplih iskrica“. U kutijice Caritasa koje su podijeljene svim razrednicima škole prikupljeno je 1 476.00 kn

U prosincu 2017. u školi je provedena nacionalna humanitarna akcija Caritasa „Za

1 000 radosti“. Prodajom naljepnica različitih boja i poruka prikupljeno je 1 791. 00 kn. U sklopu ove akcije učenici su s voditeljicom za Božić posjetili obitelji dvoje učenika u potrebi, uručivši im pakete s prehrambenim proizvodima.

* **Likovna skupina**  učenika viših razreda sudjelovala je tijekom godine u brojnim

 likovnim natječajima, a osobito na ovogodišnjem Županijskom natjecanju – smotri učenika iz likovne kulture u našoj školi na temu Mitovi i legende. Na županijskoj smotriizloženi su radovi ovih učenika:Ines Lukić 8.a, Matea Ećimović 8.b, Franka Pekez 7.a, Iva Grabarević 8.b.

Važno je spomenuti i sljedeće natječaje u kojima su sudjelovali: natječaj HP za izradu poštanske marke „Čuvajmo gume“; proljetna izložba za Dane I.B.Mažuranić Galerijeumjetnina Grada Slavonskog Broda– izloženi su likovni radovi Petre Alaber5.a, Lorene Zvirotić 5.a i Gabrijela Maksimčuk 5.c; natječaj „Radost slikanja uz glazbu“-izložen je likovni rad učenika Antuna Kopića 6.a.

Članovi skupina su sudjelovali u likovnoj radionici u galeriji Ružić, povodom 100 godina Gimnazije „M. Mesić“.

* **Skupina Poduzetništvo**je novaskupina izvannastavnih aktivnosti učenika 3. i 4. razreda matične škole. Marljivo su tijekom godine uvježbavali interesantnu tehniku pletenja košara, ukrasnih kutija i drugih ukrasnih predmeta od novinskog papira. Izrađene predmete su bojali i ukrašavali cvjetnim i sličnim uzorcima. Predmete su prodavali na prodajnoj izložbi i sajmu povodom Božića, Uskrsa i Dana škole.
* **Skupina Domaćinstvo** za učenike od 2. do 4. razreda matične škole organizirana je već treću godinu s ciljem razvijanja osnovnih praktičnih vještina u području: stanovanja, prehrane i praktičnih radova. To su njega sobnog bilja, postavljanje stola za objed, pranje i održavanje odjeće, skidanje mrlja s odjeće, šivanje dugmeta, vezenje goblena, izrada božićnih i uskršnjih ukrasa, priprema kolača, voćne salate i vježbanje osnovnih kulinarskih vještina. Učenici su s veseljem pekli palačinke i jednostavne kolače. Tehnikom dekupage ukrašavali su staklene boce, kutije, zdjelice. Izrađivali su božićne ukrase i adventski vijenac za vrata učionice. Sa svojim uradcima sudjelovali su na izložbi i prodajnom sajmu za Božić i Dan škole.
* **Kreativna radionica „Moj hobi**“ realizirala je svoj program rada kroz obilježavanje značajnih datuma i uređivanje panoa uz različite blagdane u holu škole i u vjeronaučnoj učionici-Svi sveti, Došašće, Božić,Valentinovo, Dan života, Korizma, Uskrs, Prijateljstvo. Svojim plakatima su poticali i djelatnike škole da promišljaju o tim temama. Svoju marljivost i kreativnost su dokazali izrađujući čestitkii ukrasne staklenke salvetnom tehnikom.
* **Prometna skupina** je okupljala učenike 5. razreda, koji su usvojili određena znanja vezana uz cjeline: Uređaji i oprema bicikla, Prometni znakovi, Opća pravila prometa, Posebna prometna pravila, Vožnja biciklom – vožnja spretnosti i vožnja u naseljenom mjestu. Za vožnju biciklom koja se izvodi na školskom igralištu ubuduće je potrebno osigurati bolje uvjete, čime će se poboljšati i postignuća na županijskom natjecanju „Sigurno u prometu“.Iduće godine je potrebno na igralištu iscrtati poligon i postaviti elemente za prepreke, a i bicikle koje škola posjeduje treba primjeriti uzrastu učenika (promjer kotača 24“). Kako se na natjecanju testiranje učenika odvija putem računala, važno je ubuduće osigurati sudionicima prometne skupine pristup informatičkoj učionici. Za sudjelovanje na županijskom natjecanju prijavljena su četiri učenika, dvije djevojčice i dva dječaka, međutim, zbog bolesti jednog učenika nismo sudjelovali u ekipnoj konkurenciji, nego samo u pojedinačnoj. Ostvarili smo osrednji rezultat.
* Skupina **prve pomoći i zaštite**okupljalajeučenike 8. razreda. Rad je realiziran kroz kombinaciju različitih prezentacija, edukacijskih programa i praktičnog rada u učionici kroz slijedeće tematske sadržaje: Osnove prve pomoći, Postupak s osobom bez svijesti, Gušenje, Otvorene ozljede-rana, Ozljede kostiju i zglobova, Nezgode –prevencija i zbrinjavanje. Učenici su stekli nove vještine, iznimno bitne za njihov daljnji razvoj. Program je edukacijski djelovao na većinu učenika, što je pokazao njihov veliki interes i redovita posjećenost.
* Od **sportskih skupina** tijekom godine djelovale su dvije skupine **malog nogometa –** skupinaučenika 5. i 6. razreda i učenika 7. i 8. razreda, te jedna skupina **rukometa-**dječaci 5. i 6. razreda**.** Angažirali su se u obilježavanju Hrvatskog olimpijskog dana, organizacijom sportskih aktivnosti za sve učenike škole: štafetne igre, povlačenje konopa, bacanje kugle, nogomet, odbojka, košarka.

Sudjelovali su aktivno u sportskim natjecanjima izvan škole, na nivou grada i županije u sljedećim sportovima: nogomet 5.i 6. razred, nogomet 7. i 8. razred, rukomet 5 i 6. razred.

Izvan škole učenici viših razreda uključivali su se i u druge vrsta sporta (nogomet, odbojka-djevojčice, košarka) okupljeni u **Školsko sportsko društvo Budainka**, pod vodstvom prof. IvanaErcegaivanjskih sportskih suradnika: nogomet – Jerković, odbojka (djevojčice)- Robert Matić, košarka( dječaci) – Karlo Matuško.

ŠSD osnovano je odlukom Školskog odbora 5. studenog 2014., kada je usvojen i poslovnik o radu i njegovom ustroju, s ciljem uključivanja što većeg broja učenika u sportske aktivnosti.

Najbolje rezultate je ove godine postigla ekipa učenika 5.-6. Razredau rukometu, osvojivši 1. mjesto na Županijskom natjecanju i 4. mjesto na regionalnom natjecanju. Ekipu su činili ovi učenici: Antun Kopić 6.a, Jure Maras 6.a, Luka Tolić 6.a, Matija Krijan 6.a, Marko Karlović 6.b, Luka Zeba 6.a, Ivan Barišić 6.b, Mihael Bosanac 6.b, Marin Jerković 6.b i Ivan Čujić 5.b, Roko Radić 5.c, Tomislav Radić 5.c, Moreno Zirdum 5.b, Domagoj Dujić 6.a. Njihov mentor je Ivan Erceg, učitelj tjelesno zdravstvene kulture. Ovi rezultati naših učenika su osobito pohvalni, budući da u školi nemamo dvoranu predviđenu za treniranje rukometa.

Ekipe učenika 5. i 6. razreda i 7. i 8. razreda u nogometu sudjelovale su na svim gradskim natjecanjima.

Inače su ukupna postignuća rada sportskih izvannastavnih aktivnosti i ove godine izvrsna, s obzirom na nezadovoljavajuće materijalne uvjete (oštećeni parket, krov dvorane, nedostatak strunjača i slično) koji često ometaju uspješan rad.

Svakom sudjelovanju naših učenika na različitim gradskim i na županijskom natjecanju prethodila je suradnja sa školskim liječnikom pri HZJZ i liječnički pregled učenika. Inače je učitelj TZK u školi Ivan Erceg kao voditelj ŠSD Budainka ove godine aktivno sudjelovao na svim sastancima ŠSD Brodsko-Posavske županije koji su se održavali tijekom ove školske godine.

Ove školske godine dobili smo 6 nogometnih lopti kao donaciju od našeg izvrsnog nogometaša Marija Mandžukića.

**Izvanškolske aktivnosti**

U organizirane izvanškolske aktivnosti bilo je uključeno ukupno 355 (76,51 %) učenika: 231 (93,90% ) učenika 1.-4. razreda i 124 (56,88%) učenika 5.-8. razreda, što je vrlo povoljno s obzirom na potrebu kreativnog korištenja slobodnog vremena i nastojanja da se izbjegne njegova zlouporaba. Prošle godine je bilo nešto više učenika uključenih u različite izvanškolske aktivnosti - 398 (82,40%) učenika.

Neki učenici su uključeni i u dvije izvanškolske aktivnosti, osobito u različite crkvene zajednice u župi na Budainci, koja je po tome poznata i jedinstvena.Po brojnosti uključenih učenika dominiraju različite športske aktivnosti (130 učenika), izvanškolske aktivnostikao što su glazbena škola, crkvene zajednice i slično (131 učenik), a zatim kulturno-umjetničke aktivnosti (84 učenika). Podaci pokazuju da je 18 učenika uključeno u glazbenu školu, čime možemo biti ponosni. Također je veliki broj učenika uključen u dječji crkveni zbor, što je najuočljivije po broju učenika koji nastupaju na smotri dječjih pjevačkih zborova „Zlatna harfa“, koja je ove godine održana 17. svibnja 2018. već 34. put u nizu, kada je nastupilo ukupno 47 učenika naše škole.

## Školski preventivni programi

I tijekom ove školske godine provodili smo brojne aktivnosti u realizaciji Školskih programa prevencije ovisnosti, nasilja, rizičnog ponašanja.

Odgojno djelovanje škole u smislu prevencije je na početku godine planirano kao glavni cilj na satima razrednika. Planirane su i tijekom godine s učenicima realizirane radionice iz praktičnog priručnika o školskim preventivnim programima.

Pratili smo i aktivno se uključivali u bogati program aktivnosti vezanih uz ovogodišnji Mjesec borbe protiv ovisnosti.Aktualna događanja među učenicima 7. razreda usmjerila su preventivne aktivnosti u školi prema temi nasilja općenito, a osobito nasilja preko društvenih mreža. Za roditelje i učenike 7.c pedagoginja škole je održala edukaciju na temu:Ovisnost o Internetu, Nasilje na Internetu, Nasilje među djecom, Analiza ankete- ovisnost na Internetu -22. 11. 2017.

 Policijski službenici PU Brodsko- Posavske županije su za učenike 7. razreda održali predavanja uz PP prezentaciju o vršnjačkom nasilju i ovisnostima (21. studenog 2017. i u okviru projekta „PIA-prevencija i alternativa“– 15.12. 2017.

 Stručne suradnice iz Centra za nestalu i zlostavljanu djecu iz Osijeka održale su među učenicima 7.c razreda pedagošku radionicu o prevenciji vršnjačkog nasilja i nasilja na Internetu-23.studeni 2017.

 Na Učiteljskom vijeću realizirana je tema o ulozi škole u ranoj detekciji rizičnih ponašanja i ovisnosti ( Dr. I. Preradović, voditeljica Službe za zaštitu mentalnog zdravlja, prevenciju i izvanbolničko liječenje ovisnosti -23.11 2017.).

 U suradnji s voditeljicom Centra za hagioterapiju Slavonski Brod Silvom Vrdoljak za učenike 7. razreda održana je tribina na temu Prevencija ovisnosti kod mladih sa antropološko-duhovnog aspekta – studeni 2017.

 Policijski službenici PU Brodsko- Posavske županije su za učenike 7. razreda održali predavanja uz PP prezentaciju o vršnjačkom nasilju i ovisnostima (21. studenog 2017. i u okviru projekta „PIA-prevencija i alternativa“– 15.12. 2017

 Na sjednicama razrednih vijeća u okviru odgojne problematike, predlagane su i izricane pedagoške mjere učenicima u cilju suzbijanja neprihvatljivog ponašanja učenika, koje se direktno odražavalo na njihov školski uspjeh. Surađivali smo intenzivno s roditeljima ovih učenika. Učenike s rizičnim ponašanjem nastojali smo uključivati u savjetodavni rad, pružajući im razumijevanje i potporu, te u izvannastavne i druge aktivnosti u školi, prema kojima pokazuju veći interes.

 Kroz redovne nastavne programe, osobito prirode, biologije i tjelesne i zdravstvene kulture, realizirani su specifični sadržaji vezani uz prevenciju ovisnosti, kao i u okviru zdravstvenog odgoja i građanskog odgoja i obrazovanja.

 Pratili smo aktualnosti vezane uz pojavu novih ovisnosti (sintetske droge) u našoj županiji i državi, aktivnosti Službe za prevenciju ovisnosti u Slavonskom Brodu i aktivnost Ureda za drogu, sudjelujući na stručnim skupovima u njihovoj organizaciji.

# PRIJEDLOG MJERA ZA STVARANJE BOLJIH UVJETA RADA I ZA UNAPREĐIVANJE ODGOJNO – OBRAZOVNOG RADA

* Osigurati zapošljavanje stručnog suradnika, psihologa u školi, zbog sve opsežnijih i složenijih pedagoško-psiholoških problema učenika i njihovih obitelji i povećanja opsega poslova pedagoga.
* Educirati učitelje o radu pomoćnika u nastavi, timskog rada učitelj-pomoćnik-roditelj
* Planiranju i programiranju odgojno-obrazovnog rada i izradi kurikuluma na početku školske godine potrebno je posvetiti posebnu pozornost, kao i stvarnim potrebama i dugoročnim ciljevima škole.
* Povećati kvalitetu timskog planiranja i ostvarivanja sadržaja GOO i ZO
* Poticatiučitelje na uključivanje u projekte na nivou škole, te jačati pojedinačnu, osobnu odgovornost tijekom realizacije planiranih projekata.
* U osobnom radu pozorno se pridržavati odredaba etičkog kodeksa struke, samokritički jačati profesionalnost i kompetencije: osobne, socijalne, informatičke.
* Osigurati pedagošku prihvatljivost rasporeda sati i dnevno opterećenje učenika.
* Kriterije praćenja, vrednovanja i samovrednovanja vladanja učenika dosljedno provoditi.
* Praćenju i ocjenjivanju učenika posvetiti osobitu pozornost, uvažavajući odredbe Pravilnika i ujednačavajući kriterije vrednovanja na nivou škole i po odgojno-obrazovnim područjima.
* Aktualizirati ekološke probleme i još više potaknuti ekološke aktivnosti u školi (elektronički otpad, čepovi, plastika).
* Intenzivno poticati stvaranje pozitivnog, suradničkog ozračja u školi i dobre komunikacijske odnose.
* Pojačati stručno usavršavanje učitelja u cilju kvalitetnijeg rada s učenicima s posebnim potrebama ( daroviti učenici i učenici s teškoćama u razvoju).
* Učenike sa specifičnim teškoćama u učenju motivirati na redovno pohađanje dopunske nastave individualiziranim pristupom i prilagođavanjem rada njihovim teškoćama.
* Dovođenje Interneta u sve učionice i cjelokupni prostor škole kako bi se postojeća računalna tehnologija mogla svrsishodno koristiti u nastavi.
* U svrhu poboljšanja i unaprjeđenja nastave nabaviti i instalirati dvije interaktivne ploče.
* Poticati i educirati učitelje u smislu praktične primjene interaktivnih ploča i uporabu e-udžbenika u nastavi svih predmeta gdje za to postoji mogućnost.
* Uvođenje e-Dnevnika i edukacija učitelja i stručnih suradnika o korištenju istoga.
* Nastaviti s oslikavanjem zidova u školi kroz INA „Vizualni identitet škole“,očuvati tradiciju i našu prepoznatljivost ŠARENE ŠKOLE,popularizirati ovu aktivnost kao sveobuhvatni specifični projekt odgojnog rada s učenicima, potičući sve učenike škole na odgovornost.
* Provođenjem pedagoško-instruktivnog rada unapređivati nastavni rad.
* Stručnom usavršavanju na nivou škole posvetiti osobitu pozornost. Više pažnje usmjeriti radu stručnih aktiva na razini škole, razmjeni znanja i iskustava, te poboljšati međusobnu komunikaciju.
* Spriječiti ispisivanje učenika iz programa izborne nastave njemačkog jezika boljom organizacijom rada i poboljšanjem materijalnih uvjeta u izvođenju nastave.
* Osigurati materijalne uvjete za učinkovito pripremanje za županijsko natjecanje prometne skupine - na školskom igralištu iscrtati poligon i postaviti elemente za prepreke, a i bicikle koje škola posjeduje treba primjeriti uzrastu učenika.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |